Ñi wirintüku mongen Presidente de la República – Sebastián Piñera Echenique - Wikisource\nÑi wirintüku mongen Presidente de la República – Sebastián Piñera Echenique\nÑi wirintüku mongen Presidente de la República\nSebastián Piñera Echenique llegüy Santiago Chile mew kiñe kon chi Diciembre mu kiñe waranka aylla pataka melimari aylla tripantumu (1949). Fei José Piñera Carvallo (1917-1991) ñi fotüm ka Magdalena Echenique Rozas (1919-2000) ñi wentru püñeñ. 1973 tripantumu kurewenngi Cecilia Morel Montes engu feyengu nieyngu meli yall ka meli laku.\nFei Ingeniero Comercial ngi ka doy chillkatuy kimalu Economía Pontificia Universidad Católica de Chile mew ka amulniey ñi chillkatun ta Master ngealu ka Doctor ngealu fei konpui Universidad de Harvard mew. Estados Unidos mew.\nFei külalepalu kayu pu yallmu feichi kurewen José Piñera ka Magdalena Echenique. Elungi fütrake cristiano kimün, fentreke düngu, fentren kidungünewün, küme duamtuken ka yafüngealu ta ñi küdaumu pu cheple.\n1950 tripantumu amuy ta choiyümengu mongelepualu ta Estados Unidos mew, fei mew ta ñi chaw üytungei ti ka mapu wünenkletulu ti Oficina ta nielu Corporación de Fomento (CORFO).\nWüñolu Chile mew, konpuy chillkatuwe ruka mew pu Alemán che ñidolngeki Verbo Divino pingei feimew chillkatuy primarios kimün ka secundarios chillkatun (1955-1964). Fei mu ta rumeñma küme tripay ñi chillkatunmu ka kelluy feichi Movimiento Scout mu.\nDew weulu Presidente Eduardo Frei Montalva (1964), fei üytuy ta ñi chaw Embajador de Chile Bélgica mew, amuy ta Europa pingechimapu ka inaniealu ta ñi chillkatun Saint Boniface chillkatuwe Bruselas mew. Feimu may apolpüllüy fei ti fütrake Movimientos Universitarios feichi putripantu pimuntukukefui fücha mapuple. 1967 tripantumu, ta ñi chaw anüpuy Embajada de Chile mew Organización de Naciones Unidas (ONU), wüñotuy Verbo Divino chillkatuwemew deumaalu ñi chillkatun feimew.\n1968 tripantumu koni ti Facultad de Economía de la Pontificia Universidad Católica de Chile mew. Ellamütem kimpafi feichi Ciencia Social pu fütra rüpütupeyüm ta küme mongeleam pu doy kuñifallklelu. 1971 tripantumu deumayñi chillkatun Ingeniero comercial ngei ka elungei Premio Raúl Iver doy küme chillkatufe kam.\n1973 tripantumu amuy Estados Unidos mew nentualu ta Doctorado Economía mu Universidad de Harvard mew. Ñi ramtundüngu entuam fei chi Doctor kimün, pingei “Economía de la Educación en Países Desarrollados. Kiñe Trawün pu Wirindungü”.\nFei ñi pu tripantu ñi chillkatufe ngen Universidad de Harvard mew kimfi fütrake pu economista, feyengün nielu Premios Nobel, kimeltuchefe kellufengei ka pepi faliltufi feichi falilngen ti kidungünewün, komche düngu ka mülele kümeke düngu Estados Unidos mapu reke.\nWentru ta choiyüm mu\n1973 tripantumu, petu ñi amunun Estados Unidos mew, niewi Cecilia Morel Montes engu, ngülam choiyümfe ka wechekeche Instituto Carlos Casanueva mew ka tripai ñi chillkatun choiyünmu ka düngun chemu Universidad Mayor mew. Feyengu ngei Magdalena ñi chaw, ka ñi ñuke (1975), Nütran Kimeltuchefe ka Geografía; Cecilia (1978), Médico Pediatra (llafümtu-pichikechefe); Sebastián (1982), Ingeniero Comercial ka Crsitobal (1984), Psicólogo.\nFei nielu llagantü inachafmakei choiyümengu ka ñi pu wenüy fill küdaw mu aukantuwe lelfün mew ka pu iyaelmu. Fei kiñe fütra papeltufe nielu ñi pue fei chi filmapu nütran.\nWüñotuy Chile mew 1976 tripantumu amulelu ka feichi antüple wünentuli ta chi kimeltuchelu pu Facultades de Economía Pontificia Universidad Católica de Chile mew, Universidad de Chile mew, Universidad Adolfo Ibañez mew ka Escuela de Negocios de Valparaíso mew.\nKañple ramtundüngu müleki Banco Interamericano de Desarrollo mew (BID) (1974-1976), ramtundüngungei Banco Mundial mew (1975-1978) ka küdawi Comisión Económica America Latina ka Caribe ngealu (CEPAL). Ti fachi inan Institución, newentu küdawi kiñe fütra ngünelümünmu üytulelu “Mapa de la Pobreza América Latina mew ka Políticas para superarla” (1976) (Chumngechi ñi weungeal fei ti kuñifallngen América Latina mew).\nFei chi tripantumu (1976) tuy tañi werkenkleam Chile mew ta chi pu tarjeta ngillakakeam ngenule kulliñ Visa ka Master Card pignelu feimu ta deumay Bancard S.A., pepilkefi ta pu chileno ta ñi konam tifachi we mülen chumngechi kullial rupan küyenmu. Feimu may, küdawi deumangeal ti CMB S.A., Inmobiliaria Las Américas S.A., Constructora Aconcagua ka Editorial Los Andes S.A. Kañple feimütem werkenkley ti transnacional Apple en Chile ka doy rupaltripantu küdawi accionista reke pu empresa mew Lan Chile mew, Chilevisión mew, Lig ka kurümew, pu kakelu mew.\nRamtungenche mülelu kechu konlu Octubre 1988 tripantumu, küdawi ta weutuam democracia afpe Régimen Militar pi papelmu.\n1989 tripantumu , ta ñi kure engu Cecilia Morel deumafi (ka petu niey) Fundación Mujer Emprende (Domo Witrampürayaimi). Adüm-adümtuam chumngechi ñi tremüken pu üllchake domo kuñifallngelu. (www.mujeremprende.cl)\nKa felelu, 1993 tripantumu, elünfi ti Fundación Futuro fei ñi pu duam kelluam ka püllengeam kümeke ad-kimün kom pu chileno. Fei mu ta deumangi ti wirindüngu educativos pingei “Feichi ash düngu püllekünuam ta pu che”, “Inche kimpafin ñi waria”, “Museo doy pülleleam” ka “Pasantías Culturales kimelchefe ngealu”. Ka feimu, ti Fundación amulfi wirin ngünelüwün kom waría chengealu feyengün may “Mapocho weyelwe”, “Transformación del Estero Margamar” ka “Estadios para Chile”. (www.fundacionfuturo.cl).\nChi Fundación Futuro, ka fei deumay chumngechi ñi feleam ta lifmapu mew. Fei 2005 tripantumu, williple Chiloé wapimew entuy weñmadüngu Parque Tantauco pignelu, fütra alün mapu niey 140.000 hectáreas konkley 220 kms. rüpülelu ka pu lelfün pañütuam ta puche witranklepalu, ta lef trekatrekatuam, challwameam ka comütumeam pu üñüm ka ti kañple amutukelu ka küpatukelu feichi kallfüke yene reke. Fei chi Parque mew apümngekenualu ka inkañpengealu pu wüñol mongen ka pu ngen kuñiuklelu ta ñi mongeleam mapu mew, dünguwmangeki chumngechi ta femngeal ti poyefal mongen mapu nieyam akule kañpleche fei ta ñi afnuam ka tremunklealu ta ramtunkimün feichi düngumu. (www.parquetantauco.cl)\nYomünmu, alün tripantu consejero ngi Hogar de Cristo mew ka kellufi fentreke trawündüngumu kullingekelay. Pu feyengün, konpuy Consejo Asesor Ministerio de Relaciones Exteriores mew ka fei ti Comisión Bicentenario (Epun Pataka tripantu) mu, elünlu fei chi Presidente ngefulu Ricardo Lagos.\n1989 tripantumu witrampürampay tañi üy senador independiente ngealu Pacto y Progreso engu 8° circunscripción de la Región Metropolitana Oriente ple, fei dullingei senador ngeam küdawi 1990 ka 1998 tripantumu felenmu ta koni Renovación Nacional mu.\nTa ñi küdawünmu senadorngelu, konpay pu Comisión Permanente de Haciendamew, Derechos Humanosmew, Saludmew, Medio Hambientemew (kom lifgnen mapu) ka Bienes Nacionales mew. Ñi fiñmalen ta lif mongepeyüm mapu feimu konpulfi ngünelümün leyngealu tiyechi düngu ka inkañpealu kon elün mapu mew.\nÑi Püllü allkütuchekelu kimngetuy ta ngünelümünmu kangelu ley müleam kakünuam Leyes Orgánicas Constitucionales pu partidos políticos, pin papelmu ka inikam dullingeki ka municipalidades, feiñi pepilkunual ta konam dullituanmu Presidente, Parlamentarios, ka Municipales ta üytungealu pu Independiente, üytungelu Partidos Políticos mu reke. Kafei, amuli ti ngünelümün tachi ley pichike duam mu elün kiñe Partido político\nKa feimu küdawi ngünelümün ti ley ta kümefeleam wünen düngu norümwe, düngu ka kümelukam wedalkalukam fei chumngechi ñi yallünchemu ka kellunmü kafei trüpungealu feichi inakenulu pu norüm düngü.\nLlagantümu deumapelu leyes dullitungi doy kime Senador reke, mürklelu Senador Andrés Zaldivar engu.\nPresidentengefui Partido Renovación Nacional mu pu 2001 ka 2004 tripantumu . Consejo Nacional de Renovación Nacional Mew mayo 2005 tripantumu, witrampürangi dullinfalu presidencial Düngu mu. Düllindüngu presidenciales Diciembre 2005 tripantumu, Sebastián Piñera nentuy ti 25,4% ti pu pin papelmu, Michelle Bachelet 45,9% ka feyegnu rupaingu epungen wüñolmu Enero 2006 tripantumu. Feimu may Michelle Bachelet wewi 53,5% pin papel mu, Sebastian Piñera nentuy ti 46,5%.\nFeichimu, amuli tañi chumken küla fütrake küdaumu: ngemeki ta kom Chilemew allkütuki puwedake mongen ka chem ñi küpanielkefun ti pu che, amuyauki pu dullintungealu ta wichawngelu Chilemew elecciones Municipales 2008 tripantumu ka elünfi pu “Grupos Tantauco” mülepuy doy 1.200 kimche nielu üytun, konklepulu 37 comisiones ta ñi küdawam kimnealu ka felealu politicas publicas piyaluengün fei wüle acule chi ngünekankelu.\nMayo 2009 tripantumu, elünngi ti kakünumuan wichaw. Fei ta chi we wichaw política, trawünfi pu partido político Renovación Nacional ka Unión Demócrata Independiente feyengün mülelu Alianza por Chile mu, ka pu we inaniefall Chile Primero, Humanismo Cristiano, Norte Grande (Fütra pikum Mapu) ka independientes. Feita we Wichaw witrampürafi ta Sebastián Piñera dullingeam feimütem Presidente de la Republica ngeam.\nFütrake küdaw presidencialmu mülefuy chillkantumu feichi pülleluwün pu chileno engün ka chilena pu domo mütrümtu mu “Kakünümual, Wüle ka Yafülün” ka “Konpange Kakünunmu”. Ngenulu rume ley petu ta ñi feyentungeam, Abril 2009 tripantumu dullinfelelu Presidencia mu, elukefi tañi konklepun sociedades anónimas (üyngelaingün) nulalelu ta meli Administradoras de Fondos de Inversiones, deumanielu femngechi kiñe Fideicomiso Ciego Voluntario.\nDoy ñidolklelu chilemew\nDullitun presidenciales mu 13 de diciembre 2009 tripantumu, Sebastián Piñera nentuy 44% pin papelmu rupaley epu wüñolam may Eduardo Frei Ruiz-Tagle engü. Fei chi epu wüñolün 17 de enero 2010 tripantumu, entulu 51,6% chi pin papelmu, Sebastián Piñera ñidolkletuy dullingechi Presidente.\nTi 11 de marzo 2010 tripantumu, Congreso Nacionalmew, Sebastián Piñera üytungei ta 47° Presidente de la Republica de Chile (doy ñidolkley Chilemew).\nRetrieved from "https://wikisource.org/w/index.php?title=Ñi_wirintüku_mongen_Presidente_de_la_República_–_Sebastián_Piñera_Echenique&oldid=356673"\nThis page was last edited on 18 July 2013, at 21:16.


Ngünechen ñi Küme Dungu 2 Tesalonisense 3\nNgillatuñmamuaiñ ta iñchiñ\n1 Fey tüfa pu peñi ka lamngen feypiwayiñ, ngillatuñmamuiñ ta iñchiñ. Ngillatumün femngechi ta Ñidol ñi werken dungu doy müchay ñi kom püle puwael ka ñi küme llowngeael, chumngechi ta femngey eymün mew. 2 Fey ka femngechi ngillatulemün iñchiñ taiñ montulniengeael tati wedwedkülechi pu che mew ka rume wesañmangelu mew, itrokom che am mupiltunolu ta Ñidol mew. 3 Welu ta Ñidol manelfali itrokom ñi dungu mew, feymew kisu ta kelluaeymünmew tamün newentuleael, ka montulnieaeymünmew ti weküfü ñi wesake dungu mew. 4 Fey Ñidol mew maneluwküleiñ eymün tamün femkeelchi dungu amuleay tamün küdawyefiel chumngechi ta iñchiñ tamün dew werkükünuleluwfiel. 5 Fey Ñidol kelluaeymünmew tamün nieaetew Ngünechen ñi piwkeyen mew, ka tamün nieael ta Cristo ñi newen tati kutrankawün mew.\nMüley taiñ küdawael\n6 Pu peñi ka lamngen, feypiwayiñ taiñ Ñidol Jesucristo ñi werkün dungu mew tamün püntünentuwael tati che mew pinolu ñi küdawael ka pinolu ñi femael iñchiñ taiñ kimeltukeelchi dungu. 7 Fey eymün kimnieymün chumngechi tamün inakintumufiel, femngechi tamün femael kay iñchiñ taiñ inayentufal femün: iñchiñ ta re mülepukelafuiñ eymün mew fey taiñ küdawnon, eymün ta ka feley tamün küdawküleael. 8 Ka iney no rume ta refalta iñmakelafuiñ tañi kofke, fey taiñ wewnoel, welu may, yafüluwün mew küdawpuiñ antü ka pun femngechi taiñ re ilenoael iney mew no rume ta eymün mew. 9 Rüf feyngefuy ñi felefel taiñ ngillatuwafiel chemkün ta eymün ka femngechi tamün kellumuafiel ta iñchiñ, welu küdawkeiñ femngechi tamün eluwafiel ti inayentufal femün, fey tamün inayentuafiel feychi dungu. 10 Feychi mülepulu iñchiñ eymün mew, eluwiyiñ tüfachi norngechi dungu: “tati pinolu ñi küdawael ka ikenolpe.”\n11 Welu kimkeiñ ta kiñekentu eymün ñi re feleken fey ñi küdawnon rume, re miyawpüdakey fey ñi chem chumnon rume. 12 Fey tüfachi pu che werküafiyiñ ka ngülamafiyiñ ta Ñidol Jesucristo ñi awtoridad mew tañi küdawael engün femngechi ñi kisu amayewküleael engün. 13 Pu peñi ka lamngen, afeluwkilmün kümeke dungu tamün femael. 14 Fey kiñekentu duamkünunole iñchiñ taiñ feypielchi dungu ta karta mew, ngüneduamfimün ñi ineyngen ta tüfey, fey trawükilmün ta kiñentrür kisu engu mew, femngechi ta kisu ñi yewelkawael. 15 Welu kayñe reke niekenofilmün, welu may ngülamkeafimün kiñe peñi kam lamngen reke.\nTati ngillatuñman afpualu mew\n16 Fey tüfachi küme tüngünngechi Ñidol müten fill antü eluaeymünmew ta küme tüngün ta eymün ka itrofill kümeke dungu. Taiñ Ñidol rumel mülepe eymün mew. 17 Iñche, Pablo, wirileluwiyiñ tüfachi lemoria pifalelchi dungu iñche ñi kuwü mew ka ñi wirin letra mew. Fey ta famngechi firmakefiñ kom iñche ñi karta. Fey ta femngechi wiriken. 18 Fey taiñ Ñidol Jesucristo eluaeymünmew kisu ñi piwkeyechen itrokom eymün. Felepe may.* Kiñeke kuyfi wirin mew ngelay: “Felepe may”.\n*3:18 Kiñeke kuyfi wirin mew ngelay: “Felepe may”.


Hecho 18 ARNNT - Dew rupalu tüfachi dungu, Pablo tripay - Bible Search\nHecho 17 Hecho 19\nPablo mülepuy ta Korinto waria mew\n1Dew rupalu tüfachi dungu, Pablo tripay ta Atena, fey amuy ta Korinto waria mew. 2Feymew pewi kiñe judiu engu Akila pingelu, Ponto ñi trokiñ mapu mew mülelu. We akuleturkey, tati epu kurewen Akila engu Prisila wiñomerkey ta Italia. Üyew küpaturkey engu, tati emperador Klawdio pingelu, werkülu am kom tati pu judiu ñi tripatuael engün ta Roma waria mew. Pablo amuy tañi witrankontumeaetew. 3Ka femngechi kisu reke dewmakefuy karpa rukangealu, fey kiñe rumelu am ñi küdaw, ayürkey ñi kiñentrür küdawael engün. 4Fill ürkütun antü Pablo amukey ti sinagoga mew, nütramkapukefuy tañi wiñorakiduameltuafiel tati pu judiu ka tati pu griegu.\n5Fey Silas engu Timotew wiñomelu ta Masedonia mapu mew, feychi mew Pablo eluwi ñi kiñe rume küdaw ñi inayael tañi kimeltuael ti werken dungu müten, ka ñi küme feypiafiel tati pu judiu Jesus tañi Cristongen. 6Welu kisu engün eluwi ñi notukadunguafiel ka ñi lukatuafiel, feymew ta Pablo mütrowkay tañi takuwün. Femngechi pengeli tañi wesa duamtufiel engün ka feypifi:\n—Kisu tamün wesa femuwün ka kisu eymün tamün montunoael, iñche ta dew kimeltun ti rüf dungu, feymew iñche yafkalelan ta eymün mew. Fachantü eluwan tañi kimeltuafiel tati pu judiu tuwünngenolu müten.\n7Tripatuy tati sinagoga mew, fey amutuy kiñe wentru, Tisio Justu pingelu, tañi ruka mew. Fey tüfachi wentru ngillatukerkey Ngünechen mew ka fülkülerkey tati sinagoga mew. 8Fey Krispu, kiñe ti longkolelu tati sinagoga mew, ka kom tañi pu reñma nieelchi pu che, feyentuy ta Ñidol mew. Ka pütrün tati pu che mülelu Korinto waria mew, allkütulu engün ti küme dungu, feyentuy ka fawtisangey engün.\n9Kiñe pun, Ñidol feypifi ta Pablo, kiñe pewma mew: “Llükakilnge. Amulnienge tami kimelün ti werken dungu ka femkünuwkilnge tami dunguleael. 10Iñche ta mülen eymi iñchiw. Iney rume ta elulayafiñ tami üñfituaetew, iñche am nielu rume fentren che tüfachi waria mew.” 11Feymew Pablo mülewenagi Korinto mew kiñe tripantu ka rangiñ, tañi kimeltuafiel ti pu che Ngünechen tañi dungu.\n12Feychi Akaya trokiñ mapu mew gobernadorkülelu ta Galion, tati pu judiu trawüluwi tañi üyawtudunguafiel engün ta Pablo. Yefi engün ta tribunal mew, 13fey feypipufi engün tati gobernador:\n—Tüfachi wentru ta ngülamkiyawülfi tati pu che tañi püramyeafiel ta Ngünechen, welu tati ngülam welulkaley tati ley dungu mew ―pi engün.\n14Pablo llowdunguafulu, fey Galion feypifi tati pu judiu:\n—Tüfa yafkafule ka langümchefule, iñche felefuy tamün küme llowafiel ka tamün allkütuafiel eymün tamün judiungen. 15Welu re kimeltun dungu müten ka re üy che müten ka eymün tamün ley dungu mew müten, feley kisu eymün tamün adkünuafiel. Iñche pilan tañi keyükonael ta feytichi dungu mew.\n16Fey wemünentungepatuy engün tati tribunal mew. 17Feymew nüfi engün ta Sostene, kiñe ti longkolelu ta sinagoga mew. Üye mew müten wülelkafi, petu ñi mülepun engün tati tribunal mew. Welu Galion duamnieñmalaeyew tañi femmeken engün.\nPablo küla rupachi tripay ñi wewpiyawael kake trokiñ mapu mew\n18Fey Pablo mülewey fentren antü Korinto waria mew, fey wüla chalitufi tati pu feyentulechi che. Kiñentrür Prisila ka Akila engün püray ta farku mew, fey amuy Siria ñi trokiñ mapu mew. Welu Senkrea mew petu ñi püranon farku mew, fente küme kupilkünuy tañi longko tañi mupiael ñi feypikünuelchi dungu. 19Puwlu engün ta Efeso, Pablo elkünufi ta Prisila engu Akila, fey amuy ta sinagoga mew, nütramkapufi tati pu judiu trawüluwkelu tüfey mew. 20Fey kisu engün llellipueyew tañi müleweafel doy alüñma, welu kisu pilay. 21Chalingetuy engün feypilen mew: “Feley tañi amuael Jerusalen femngechi tañi mülepuael tati püllelepachi kawiñ antü mew.+ Pile ta Ngünechen, ka wiñome witranngepayan.”\nFey wüla Pablo tripatuy ta Efeso, püratuy kiñe farku mew, fey amuy Sesarea mew.\n22Feymew puwlu ta Sesarea, amuy ta Jerusalen tañi chalimeafiel tati trokiñche feyentulelu, fey wüla ka amuy ta Antiokia. 23Fey kiñe mufün antü rulpalu, ka tripay wüla tañi peafiel re kiñeke tati trokiñke mapu Galasia ka Frigia, fey ñi yafültukuafiel kom tati feyentulechi pu che.\nApolu ta wewpituy Efeso waria mew\n24Feychi mew akurkey ta Efeso waria mew kiñe judiu Apolu pingelu ñi üy, Alejandria waria mew tuwlu. Rume pepilürkey ñi wewpiael ka rume küme kimnierkey tati wirikonkülechi dungu Wirin Chillka mew. 25Fente küme kimeltungerkey Ñidol tañi küme dungu mew, fey rume ayüwünngechi dungukerkey ka küme kimeltukerkey Jesus tañi küme dungu, tunte Juan tañi fawtisangen müten ta küme kimniefuy. 26Apolu eluwi tañi dunguael tati sinagoga mew, welu allküñmaetew tañi wewpin ta Prisila engu Akila, fey engu wichu yetueyew ka doy küme kimelelngey Ngünechen tañi küme dungu.\n27Fey Apolu ayülu ñi rumerpuael Akaya trokiñ mapu mew tati pu feyentulelu pürümkachi kellueyew, ka amulelfi kiñe wirin dungu feychi trokiñ mapu mew feyentuleyechi pu che tañi küme llowngeael ta Apolu. Puwlu ta Akaya trokiñ mapu mew, rume kellupufi tati pu che feyentulelu Ngünechen tañi küme fürenechen mew. 28Fey tañi penieetew kom che, nor dungu mew ngülamtuniefi tati pu judiu Wirin Chillka mew tripachi dungu mew müten femngechi ñi feypiafiel Jesus rüf mew ñi Cristongen. Fey kisu engün pepi llumumalay tüfachi dungu.


Fey ti chi zoy wünel kuyfike Mapunche anülzugun fey ta konümgepayafuy:\nPu Inka günel mapu ñi amultuwün akufel Mawle lewfü mew, fey ti Inka Yupanki piel, fey pu Mapunche ñi famentuetew egün.\nCristóbal Colon ñi akun nopa lafken mew.\nDiego de Almagro akuy Chiji Mapu mew.\nPedro de Valdivia fey fewlagey ñi weychan pu Mapunche egün, fey wewgey Külükura mapu Majokete Toki mew.\nTukapel weychan: Lefxaru ñi wewün fey ti Pedro de Valdivia wünekon günenielu ñi lagümgen.\nLefxaru ñi lagümgen Francisco de Villagra ñi femetew.\nLagunillas weychan: Alfarinu egu Ligkoyam ta wünekonküleygu Mendoza alkaw wenxu mew.\nKajfülikan toki nentugey fey yey 12.000 mapunche Mijarüpüwe weychan mew fey tüfa mew ta wewgey ta pu Mapunche, lagümgey ta Alfarinu.\nKañete kaxütun weychan, Kajfülikan fey lagümgey.\nEpu az wüxampüramgen ta weychan Pelanxaru ñi wünelen mew.\nKüjem Koyaqtun: España fey feyelfi chi Wajmapu güneluwün.\nXapiwe Koyaqtun: Raqko xokiñ mapu ñi azüwün (Fiw Fiw lewfü egu Xolxen lewfü ñi puwün)\nMalokontugepan pu Mapunche ka lofchelgen ta mapu.\nPu Chile weyche fey günepafiel ta Wajmapu.\nWüzamkagen ta Títulos de Merced\nPu Kigken che ñi wewün fey ta montulgeal ta Peweñ.\nAz mapu piel chi zugu egu fey lofche xawüluwün ñi wepümgen.\nFeyelgen chi 169 kiñewün zugu fij kake waj mapu che ñi wepümel (zewma epe mari xipantuley)\nEl ser Humano Mapuche\nMapunzugun mew, rulpagey wigka kewüh mew fey ta “gente” pigey mapu kay fey “tierra” pigey. Fey mew fey, pu Mapunche fey anülelu ta mapu mew chi che. Welu che Mapun kimün mew mufü ekun zugu ta niey, azkonküley ta mufü zugu, chumyawal ta che pu che mew, az mapu mew ka feyti chi püjü zugu mew. Mapu kay fey ta re mülepenoyümgey, kom fij müleyewmelu, mogewe pipem, lawen, ko, wajpan xipantu antü, puh, antü, az mapu: wenu mapu, münche mapu küf, neyen, ko, antü, waglen, kom fey ta wüxintunieal. Kiñekentu mapun ekun zugu.\nGenogünefal: Rumel ta pu Mapunche ayükey ta ñi kishu günewal, fey mew tunten mew ta kaxütuyefi ta kontupafetew, pu weychafe wigka, pa patiru küf fij günenkan rakizuam, femechi ta petu wenuntuniey ta ñi mapun mogen ta fantepu, pu wekeche ka petu wüxampüramtuy ñi elelürputuafiel küpalechi pu wekeche. Pu Mapunche kuyfigen mew ñi kuñiwtuken ka zapiken ta ñi mapu chew ta ñi mülemum. Fey ta chi weychan zugu mew ta afkentu kontegepafuy fey ti zoy füxa weychagepan ta pu Inka gefuygün fey tüfa egünta akufuy ta Mawle lewfü püle, fey ta ñi afkentu weychan ta pu Mapunche egünfey wiñopaygün. Fey, 1550 gechi xipantu mew, wefi chi pu Españoles wüxampan ta kontumapupan, fey ta weychapaygün Fiw Fiw bewfü püle, fenxenchi weychan jemay, kom tüfa ta, “Raqko weychan” pigetuy ta fantepu mew (1550-1656), femechi España fey elmapuygu 1641 xipantu mew, kishu ñi az mapu zugu mew ta müley. Inagechi fey tüfachi Chile pigechi Estado ñi zugu fey malokontu muntupay ta mapu 1883 xipantu mew, “Pacificación de la Araucanía” pipaygün, rumel ta rumekapafigün ta Mapunche, muntual ta mapu welual ta ñi rakizuam. Zoy fantepu inagechi mew ta mületuy ta wepümtulumekekalu ta mapun mogen zugu, newenyetulu ñi mapun mojfüñ. Fantepu kimentugeay ta petu igkañpelu ta ñi mapu ta che, apümkamapupalu, argkümpalu ta ko, wejinpalu ta mapu, welu petu müley ta kaxütulu ta tüfachi zugu, fey ti pu Kigken che Logkümay mapu ta müleyelu, noytulu ta zugu ta ñi apümgenual ta peweñ, zoy küla mari xipantugetun mew, fey ta kom ta petu kaxügefulu ka mapu ta ñi yegeam.\nKiñewün zugu egu ta wajkintulengen: Pu Mapunche rumel ayipelu ñi jowael ta che ñi kimael ta che, fey mew petu ta müley ta xafkintun, rukan, Palin, ülkantun, Gijatun kay fey chi Kejuwün, müleken kom nüwkülen kake pu che kake mapu mew. Pu Mapuche ayükey ñi kimüñmageal ta ñi zugu, ñi mogen, yamüwün pin mew che xokiwün kimün mew fey ñi kimael kakerume mogen. Fey tüfa “Kiñew Mapunche Wüxangeleam” fey rumel ayüniey ñi jowael ta fij wüxan ayilu ñi kimael ka ñi küme rupapayael tüfa chi mapu mew ka mapun mogen mew. Faw ta ügümüwküleayiñ.\nWegeltungen: Fey tüfa mew ta wentufaliy ta Lefxaru, feyti wünen konagelu ta pu Mapunche mew, fey lefyefel ta pu wigka mew nentuñmafi ñi günen pu weychafe kona, ka ta günen mogen, femechi yefi tüfachi günen kishu ta pu che mew, fey ta pu Español ta wüxamelputufi. Fawgey ñi nüñmafiel ta kawej ta pu wigka fey ñi ñomümfiel. Fantepu pu Mapunche petu ta inaniey Lefxaru ñi inael chi günen, chijkatulen ta Universidad mew, kakerume pañil günel ta ñi inaniefiel, fey ti wajontu kakemapugen küzawyemogewe zugu. Feygekan ta pu zomo ñi wenuntunien ta tüfa chi mogewe kimün zugu rukache mew. Kuyfi mew pu zomo ta kimelpelu fij mapun mogen zugu pu püchike che mew, fey tüfa chi zugu ta kiñewüngepelu ta rukache mew. Fachi antü amuley ta tüfa chi zugu, mufü zugu ta newen xekalgey, xürümpufilu ta pu wenxu kiñeke mew ta rumerpulu, ka fey ñi wefün ta kümefelen zugu ta pu zomo ñi küzaw, fey tac hi wüxangen zugu mügel mew. Kom tüfa chi wenul xakal zugu ta fantepulniegen mew ta kuyfi mapun mogen zugu fey kümefelen kimün ta ñi yeniegepuam kiñen antü.\nMapunche ñi mapuwüngen\nMapunche kimentufi ñi aznorüwkülen ta mapu ñi newen, fey ta müleyelu fijem chemkün mew wej püjü kimün mew. Femechi ta mapuche re zapipenolu ta ixo fij mogen zugu, ekukey ñi mülen püjü (gen), aznielu ta fija az mapu, kom ta yampeel. Tüfa chi zugu mew, rakizuam mew ta wichuly ta kake kimün, kake mogen mew ta pu Mapunche, kake mapu mew ta che ta elgey ñi aznieal ta mapu, mapunche mew felelay tüfa chi zugu, tüfa mew che ta nüwküley ta mapu mew, fij mogen mew ta müley ta mapu mew. Femechi ta mapun rakizuam mew kom fij mogen ta kiñewküley.\nFapüle piwayiñ ta mün konpayael Waj mapu mew, afmatufal mapu, mi peal püjeketu mew, wigkul, mawizantu, lewfü, lafken, zeqüñ rumel ta mogelelu, kiñeke ta umawkülelu, kuju mapu, xayenko, menoko, wüfko, püxantu, jiwiñ. Fapüle pin küme antü, yochi küme jakon antü, fey ta ñi küme jizmewpayael ta wüxan fij xekan xipantu mew. Pirentu mapu peafuyiñ ta mawizantu, pire/ñapüz pukemgen mew, güneykantuam ta tüfey kam xekaxekatugeal ta Mawju, wej lafken mapu mew kimentugeal fey chi mogen. Welu müley ekunkechi kontugeal jemay inchiñ am ta kiñewkülelu ta mapu mew.\nPüjü zugu Mapunche mew\nPu kuyfike mapunche fij puliwen ta gejipukey, kom ta zuguñpewkey ta mapu mew wenu mapu mew ta ñi eluniegen ta mogen. Ka femechi müley mufüche xawün, gijatun piel jemay chew ta mañumtuken ta che kom fij mogen mew, kom chum felen ta mogen, mapu, kujiñ kom fey. Mapun kimün kom fij chemkün ta nüwküley ta fij wenu mapu günewün mew. Femechi mapun rakizuam pewma mew ta akuykey ta kimün, kimuwkey ta che, femechi aznierpukey ñi mogen ta che. Mapun kimün mew ta puliwen nntugekey ta pewma, fantepu petu feley tüfa chi zugu.\nMüley kiñe che chew ñi nüwkülen püjü zugu Machi pigey, fey tüfa ta nüwküley fij newen mew ka wepümtuniey mapun lawentuwün zugu. Machi ta ka konkey ta gijatun zugu mew, ka femechi xemolpelu ta kuxan, fij lawen kimün mew. Fantepu mew fij mapu Wajmapu püle petu ta anümyegetuy-tukukakegetuy ta fij lawen, kuyfikecheyem ta ñi tukupeel fijem mew.\nMapun kimün mew kom fijem niey ta newen gengelelu, femechi pekan faman pilayafuy ta che chem küzaw rume ta nentuale. Re kontugekelay ta mapu müley ñi zuguñpewal ta che mülechi gen mew.


Txokiñ azmogen Araukania amuley tañi entual koneltun mapuzugun mew weke kim mapuzuguyelu | Ministerio de las Culturas, las Artes y el Patrimonio\nLa Araucanía / Pueblos originarios PUBLICADO EL 07 JULIO, 2017 Txokiñ azmogen Araukania amuley tañi entual koneltun mapuzugun mew weke kim mapuzuguyelu\nTati koneltun mapuzugun mew fey müley tañi entugeam ti re mapuzugun, fey tati komuna konkülelu tüfachi elzugun witxañpüramtun mapuzugun mew: Kurarewe, Melipewko, Kunko, Temuko, Viktoria, Kollipulli ka Angol, fey tañi pepilpepiltual tañi zugun egün kimfilu ti fillke klase mew.\nFeytichi komuna kunko mew txawuigün zoy pura mari che tañi konal ti koneltun mapuzugun mew feyti mülenmew ti elzugun witxañpüramtun mapuzugun mew nielu ti mapuchekeche txokiñ mülelu ti txokiñ azmogen. Feyta epugeli, tañi meligeam, entuyegealu kunio püle, ka kulio ka akosto küyen, feytachi elzugun entugealu reqle komuna mew Arukania küñel mapu mew: Kurarewe, Melipewko, Kunko, Temuko, Viktoria, Kollipulli ka Anqol.\nTüfachi koneltun mew akuy ta pu chillkatufe müleyelu Kollipulli ka Melipewko, feyegün ta akuigün ti txawülwe che mew San Pablo Kunko mülelu, fey tañi konpayal ti koneltun mapuzugun mew küla antü mew tañi newenmayal ñi zew püchiken kimel chi mapuzugun, fey tañi pepi femalegün feyta entugey ta klase, fillke küzawkantun mapuzugun mew, ka mapucheke awkantun, ka feyta mapuzugulkütenegeyegün.\nTati koneltun mapuzugun mew fey müley tañi entugeam ti re mapuzugun, fey tati pu chillkatufe müleyelu ti komuna konkülelu tüfachi elzugun witxañpüramtun mapuzugun mew, fey tañi pepi amulamultuael ñi kimel chi mapuzugun egün, abril küyen mew llitukeluyegün, fey tañi pepi zugukantual egün ti pu chillkatufe müleyepalu ti koneltun mew feytachi pu antü mew.\nLuis Penchuleo, wünelelu ti mapuchekeche txokiñ mülelu ti txokiñ azmogen “feyta femgentugenmew tüfachi koneltun llitukefilu kunio küyen mew iñchiñ, feyta küme txipalu txokifiyiñ, fey tañi akun epe kom pu chillkatufe mew konkülelu tüfachi fillke kursu mew, kom feyegün ta puwküli küla pataka kechu mari che”.\n“Tüfachi elzugun witxñapüramtun mapuzugun mew feyta müley ñi entugeal ti pu weke kim mapuzuguyetualu, femechimu feyta rupale epu txipantu tañi konküleal ti kursu mew feyta ragiñ puwaigün ñi chumte kimel mapuzugun, fey mew ta fey tati pu konkülelu tüfachi kursu mew feyta fentepun rüf küpa kimlu mapuzugun. Ka fey müli ñi feipial, fey tati chuchi zoy kimürpulu mapuzugun küla txipantu rupale, feyeygün ta pepi kompañtugeaigün kizuke tañi zoy küme kimeltegeyealegün ti mapuzugun ka femechimew tañi zoy küme pepiluwalegün ta mapuzugun mew”, feypi ta Penchuleo.\nKüme leqmanielu ti küzaw\nAlejandra Malian, wünelkülelu ti witxañpüramtun mapuzugun mew Kollipulli Komuna mew, feyta feypi “kiñeke gütxam feyta entuneyekeiñ chaf pu mapuchewen txokiñeluwküleyelu iñchiñ tüfachi komuna mew, fey tañi zumpienieyefel ti witxañpüramtun mapuzugun mew. Ka fütxa kuifi taiñ ügümniekel tüfachi zugu ñi chew ñi konafel ka fey taiñ pu che pepi günezuamafel, fey mew ta felealu tüfachi elzugun mew txokifiyiñ. Tüfachi küzaw mew epe fill zugu kimpaiñ, ayiwkülen amutuaiñ, ayinieiñ taiñ zoy kimal mapuzugun ka mañümniefiyiñ ta CNCA tañi tukumen mew Kollipulli komuna mew tufachi elzugun. Nieiñ reqle mari kechu che ti kursu mew ka fey rakizuamkülefuiñ tañi kimürpuafel mapuzugun ”\nTati konkülelu Kollipulli Raúl Paillaleo, feypi “rume kümey ta pewün chaf pu peñiwen ka lamgenwen fillke püle mapu tuwyelu tüfachi Wallmapu. Mañümfalküley ti pu che amul-lu tüfachi küzaw ka taiñ pepi inanmew tüfachi mapuzugun ñi rüpü tañi kim mapuzugual ka gümitutual mapuzugun ñi fill kimün”.\nMaria Jose Melillan ñi rakizuam mew, wünelelu ti txokiñkeche Melipewko municipalida mew, fey tukulpay “feychi komuna mew küpay mari epu che. Kom feyegün rüke we tañi konün famekechi zugu mew ka feyta rume ayifali ñi chumechi ñi txokifielegün tüfachi küzaw, rume feyetuyey ti pu che ka komegün txür femechi pepiluwigün. Tati koneltun feyta re tukulpagey ka re zugufemi ta che femechimu rume üpewküley ti pu chillkatufe ”.\nFeywüla kay ti Hector Maliqueo, kimelkelu mapuzugun, feyta feypi “tüfachi zugu ta, koneltun mapuzugun, rume küme txipalu txokifiñ, feyta rume ayigey tüfachi küzaw, ka zoy pefalgetuy taiñ zugun, feyta rakizuam ta entuniegetuy. Fantepu kelluntukunieñmew tati wigka ñi txokiñkeche welu ta müley ta ka iñchiñ kizutu pu mapuche ñi günezuamal ka femechi kizutu pepiluwal ñi chumechi ñi wenuntutal taiñ zugun. Ayiwkülen, rume küme zugu ta tüfa”.\nKake küñel mapu mew\nRupachi txipantu mew, ti CNCA zew llitulkey tüfachi wegeytufalchi küzaw tati koneltun mapuzugun mew, feyta fentepun ayigey kake küñelke mapu mew ka ayigün ñi kimpayafiel tüfachi küzaw. Femechimu ti pu wüneleyelu feytiyechi txokiñkeche CNCA mew, mülelu Maule küpay ti wünelumugechi koneltun mew, ka kagelu koneltun mew küpay ti pu O´Higgins mew müleyelu, feyegün akuigün pu kimlu mapuzugun mew egün. Juana Pailahueque Rankawa tüwkunuy, feyta kimeltuchefe, ka fey feypi “rume azi ti küzaw, amutuan meñoletuy ñi piwke ayiwün mew, fantepu tañi zoy kimtun kuifi mew, feyta ka kimeltutuafiñ tañi pu chillkatufe”.\nFeyti wünelumukunugechi koneltun mew newepüchichumül, konigün pataka che, feyta küpalu ti komuna Anqol mew ka Temuko. Feyta meli koneltun entugealu, feyta müley ñi femgeal ti reqle komuna mew konkülelu ti elzugun witxañpüramtun mapuzugun mew. Petu müley ñi entugeal ti küla ka meli amulechi koneltun mew, feyta entugeyealu kulio ka akosto küyen, fey tati meli koneltun mew feyta zoy küla pataka che puway pinegey.\nFamechi mew feytachi wenuntutun mapuzugun mew amulniegey ti txokiñkeche mew konkülelu ti CNCA Araukania mew, feyta ayiniey ti entual weke kim mapuzugutulu, fey tati witxañpüramtun mapuzugun ñi zuamgey.


Luka 6 ARNNT - Fey kiñe ürkütun antü mew, Jesus - Bible Search\nTati pu disipulu suchetufi ti longko kachilla tati ürkütun antü mew\n(Matew 12.1-8; Marku 2.23-28)\n1Fey kiñe ürkütun antü mew, Jesus rumerpuy rangi kachilla mew. Fey ñi pu disipulu suchetunenturpuy engün kiñeke longko kachilla ka rüngümyefi ñi kuwü mew ka ifingün ti fün. 2Feymew ramtueyew kiñeke ti pu farisew:\n—¿Chumngelu anta femimün kümenolu tañi femael ta che ti ürkütun antü mew?\n3Feymew Jesus llowdungufi ti pu farisew:\n—Iñche David reke fempen. Rüf mew eymün kimlaymün ñi chumün ta David kiñe rupa kisu ka ñi pu kompañ ngüñülelu engün. 4Konpuy Ngünechen ñi ruka mew, fey nüpufi ti dullinke kofke Ngünechen tañi chalintukulelngeel, fey irkefi ka eluyefi ñi pu kompañ. Welu tüfachi kofke pu saserdote müten felerkefuy tañi iyafel.\n5Feymew ka feypi:\n—Ti Wentrukünuwpalu Ñidolküley tati ürkütun antü mew.\nTati wentru lañmalelu ñi kuwü\n(Matew 12.9-14; Marku 3.1-6)\n6Kangelu ürkütun antü mew, Jesus konpuy ta sinagoga mew, fey eluwpuy ñi kimeltuael. Tüfey mew mülerkey kiñe wentru lañmalelu ñi man kuwü, 7fey ti pu kimeltukelu Moyse ñi ley dungu ka ti pu farisew ellka ngüneduamniefingün ta Jesus tañi tremolpeafiel may ti kutran ürkütun antü mew, femngechi adngell tañi dalluntukuafiel. 8Welu Jesus kimüñmafi tañi femngechi rakiduamkülen engün, fey famngechi feypifi tati wentru, lañmalelu ñi kuwü:\n—Witrange ka rangi ti pu che witrakünuwnge.\nFey ti wentru witrapüray ka femngechi witrakünuwpuy rangi pu che. 9Feymew Jesus feypiyefi ti pu che:\n—Kiñe dungu ramtuwayiñ: ¿Chem anta eluniengey ta che tañi femael ürkütun antü mew? ¿Küme dungu kam wesa dungu? ¿Montulngeael kiñe mongen kam tañi elungeael ñi layael müten?\n10Fey ka pürüm leliwülfi kom tüfey tañi walloñmanieetew, feymew feypifi tüyechi wentru:\nFey ti wentru femürkey, feymew ñi kuwü tremolewetuy. 11Welu kakelu rume lladküyngün ka eluwi ñi üyawtudunguael fey ñi chem chumafiel rume engün ta Jesus.\nJesus dullifi tañi mari epu apostol\n(Matew 10.1-4; Marku 3.13-19)\n12Tüyechi antü mew, Jesus amuy kiñe wingkul mew ñi ngillatumeael, fey kiñe pun mekey ñi ngillatun ta Ngünechen mew. 13Fey dew küme wünlu, mütrümfi ñi pu disipulu, fey kisu engün mew dullintufi ta mari epu wentru, fey tüfa engün apostol+ pintukulelfi. 14Tüfa engün ürke:\nSimon, fey tüfa Pedro pintukulelfi ñi üy;\nAndre, Simon tañi peñi;\nSantiaw, Alfew tañi fotüm;\nSimon tati Selote+ pikeel,\n16Juda, Santiaw ñi fotüm;\nka Juda Iskariote, fey tüfa tati ellka wültukufilu ta Jesus.\n17Jesus nagpatuy ñi pu disipulu engün ti wingkul mew, fey mülewepay engün ti lür mapu mew. Fey trawüluwkülerkey tüye mew rume fentren che tañi inayawülkeetew ka rume fentren che tuwlu Judea trokiñ mapu, Jerusalen ka ti pu lafkenche waria Tiro ka Sidon. Akurkey engün tañi allkütuñmayafiel ta Jesus ñi kimeltun ka tañi tremolngetuael engün ñi kutran mew. 18Feytichi kutrankanieetew ti pu weküfü, ka femngechi tremolngeyetuy engün. 19Fey kom ti pu che ayürkey tañi idakünuafiel ta Jesus, kisu am nielu pepiluwün femngechi tañi tremolafiel tati pu kutran.\nTati nielu ayüwün ka ti nienolu ayüwün\n20Jesus leliwülfi ñi pu disipulu, feymew feypifi ñi adnieelchi dungu:\n“Sakinngeymün eymün ti pu pofre, Ngünechen ta longko ülmenngey eymün mew.\n21Sakinngeymün eymün tati ngüñülelu, welu nietuaymün fentren iyael.\nSakinngeymün tati ngümakelu, welu ta ayüwkületuaymün.\n22Sakinngeymün üdeelmünmew ta kom pu che, ka wemünentungelmün,\nka lukatungelmün ka illamtuñmangelmün tamün üy kiñe wesa üytun che reke, tat Wentrukünuwpalu ñi duam.\n23Rume ayüwkeaymün, fentren ayüwün nieaymün feychi antü, eymün am llowalu kiñe fütra fürenen ta wenu mapu, fey ka femngechi llemay tüfachi pu che ñi pu tuwün em kutrankafi tati pu pelonke wentru.\n24¡Welu awngeaymün ta eymün pu riku, dew nielu am eymün tamün ayüwün!\n25¡Welu awngeaymün eymün tati nielu kom kümeke felen, fey ngüñütuaymün!\n¡Awngeaymün eymün tati ayekawkülekelu, welu ta ngümayaymün ta weñangkün mew!\n26¡Awngeaymün ta eymün kom che mülelu mapu mew püramyeelmew,\nfemngechi ta femkefuy tüfachi pu che kisu ñi kuyfike tuwün em, tati koylake pu pelon wentru mew!\nTañi piwkeyengeael ta pu kayñe\n(Matew 5.38-48; 7.12a)\n27“Welu eymün tati allkütupelu, feypiwayiñ: Piwkeyekeaymün tamün pu kayñe, küme duamtukeafimün tamün üdekeetew. 28Ayülkeafimün ñi küme feleael tami wesa pikeetew, ngillatuñmakeafimün tamün wesa lukatukeetew. 29Iney rume wülelelmew kiñe püle tami ange mew, kangelu püle ka adkünulelafimi. Ka iney rume müntuñmaelmew tami takuwün, ka eluafimi tami müntuñmayaetew ti puñum takuwün. 30Ka ineyngeay rume ‘eluen’ pielmew chem rume, eluafimi. Ka müntuñmaelmew eymi tami ngenngeel mew, ‘elutuen’ pipiyelayafimi. 31Yamafimün ta kakelu che chumngechi ayükeymün tamün yamngeael.\n32“Eymün ta piwkeyefilmün tüfey engün tamün piwkeyekeetew müten, ¿chem küme dungu am tati? Tati pu yafkafe ka femngechi piwkeyewkeyngün. 33Ka kellufilmün tamün kellukeetew müten, ¿chem küme dungu am tati? Tati pu yafkafe ka femngechi kelluwkey engün. 34Ka femngechi arelfilmün tüfey engün tamün wiñoleltuaetew trokifiel müten, ¿chem küme dungu am tati? Ka femngechi tati pu yafkafe welukonke areluwkeyngün, femngechi tañi wiñoleltuael ñi aretuel. 35Eymün müley tamün piwkeyeafiel tamün pu kayñe, ka müley tamün femael kümeke dungu, ka tamün arengülümael, welu tamün üngümkületunoael chem kullitu rume. Femngechi ta kiñe küme kullitu llowaymün, ka femngechi eymün wenu mapu Ngünechen ñi yallngeaymün, kisu am rume küme piwkengelu kom tati mañumkenolu mew ka tati wesa piwkengelu mew. 36Kutranpiwkeyechekeaymün chumngechi ta wenu Chaw kutranpiwkeyechekey.\nWesa dunguyengenoael ta kakelu\n37“Yafkafengey pikelayafimün ta kakelu pu che, fey Ngünechen ka femngechi yafkafe pilayaeymünmew ta eymün. Ayülkefilnge ñi kutrankawael ta kakelu, fey Ngünechen kafey wesaduamtulayaeymünmew tamün kutrankawael. Tamün femafel, wiñoduamachetukeaymün femngechi Ngünechen wiñoduamatuaeymünmew. 38Kellukeafimün ta kakelu che femngechi ta Ngünechen kelluaeymünmew ta eymün. Kisu eluaeymünmew ta kiñe küme kullitun tati kümelu, ngüchegkülelu ka küme apolelu. Ngünechen ta medilaeymünmew tamün femkeelchi dungu chumngechi ta eymün medilkefimün ta kakelu che.” 39Ka feypieyew Jesus kiñe mufü adkünu dungu: “¿Kiñe trawma anta küñatuyeafuy ta rüpü mew ti kangelu trawma? ¿Mür engu may ta tranakonpeafuy chem lolo mew rume? 40Ka tati we papeltulelu no rume doy kimlayafuy tañi kimeltufe mew, welu küme chillkatule, fey wüla kisu ñi kimeltufe reke ka femngechi kimay.\n41“¿Chumngelu anta fente ngüneduamüñmakefimi ti pichi itrom pinu ñi nieel ñi nge mew tami peñi, welu ngüneduamkelaymi ti itrom kiñe fütra trolüf mamüll reke felelu tami nge mew? 42Fey ngüneduamnolmi tami nien ti fütra trolüf mamüll reke felelu kisu tami nge mew, fey ¿chumngelu am feypikefimi tami peñi: ‘Nentuñmaeyu ti pichi itrom pinu tami nge mew?’ ¡Koyla ngünenngelu! Wüne nentufinge ti fütra trolüf mamüll kisu tami nge mew, feymew wüla feypiafimi tañi nentuñmayafiel ti itrom pinu ñi nieel tami peñi ñi nge mew.\nTati anümka kimngekey kisu ñi fün mew\n(Matew 7.17-20; 12.34b-35)\n43“Ngelay ta kümeke anümka wülkelu wesake fün, ka ngelay wesake anümka wülkelu ta kümeke fün. 44Kake kiñeke anümka kimngekey kisu ñi fün mew. Wayngechi anümka wülkelay ta fün igo, ka sarsa wülkelay fün ofad. 45Fey ka femngechi ti lif piwke che re küme dungu femkey, küme dungu am mülelu kisu ñi piwke mew, welu ti wesa piwke che femkey re wesake dungu, wesake dungu am mülelu kisu ñi piwke mew. Tañi fentren dungu ñi nieel piwke mew, dungukey ta che.\nTati epu we anüm ruka\n46“¿Chumngelu anta feypimuken ta eymün: ‘Ñidol, Ñidol’, welu femkelaymün iñche tañi ayüelchi dungu? 47Fey tüfa nütrameluwayiñ iney mew tañi inayentulen kiñe che feyentulu iñche mew, tañi allkütuñmaetew ka femkelu iñche ñi ayüelchi dungu: 48Feytachi wentru reke feley, fey dewmayalu ñi ruka, wüne rüngay wente chapu kura, feymew anümi ñi ruka. Fey mangilu ti lewfü, rume newentu wütrurupay ti ruka mew, fey ti ruka nengümlay rume küme newenkülelu am ti kurantu mew. 49Tañi allkütuetew, welu femnolu iñche tañi ayüelchi dungu inayentuley tati wentru anümrukalu yafünochi mapu mew ka küme rüngalkülenolu ñi orkon. Fey mangilu ti lewfü, rume newentu wütrurumey ti ruka mew, fey tranarupay ti ruka. Femngechi rume wesa teyfükawi.”


“Maneluwnge Jewba mu ka kümeke dungu femnge” (Salmo 37:3) | Ñi chillkatungeal\n“Maneluwnge Jewba mu ka kümeke dungu femnge”\nElungeymi kidutu dullial tami chumal, falintufinge\n¿Chumngelu fente falin-ngey taiñ ñom chengeal?\nÑom chengeaiñ küdawngefule rume\nPepikafinge tati pu doy wechengelu\nTi Werken (ñi chillkatungeal) | Enero 2017\nPAPELTUAFUYMI acholi aucano batak (simalungun) batako karo batako toba baulé biak bislama cakchiquel occidental camboyano chin haka chokue chol chopi chuabo criollo de las seychelles criollo mauriciano dehu endáu español francés garífuna groenlandés hmong (blanco) iban inglés italiano javanés kayin sgaw kazajo kikongo kimbundu kisi krío lao lhukonzo lomue macua maltés mam mapudungun mazateco de Huautla mixe mizo navajo ngäbere (o guaymí) nias niueano nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla pidgin camerunés portugués quechua ancashino quechua ayacuchano quechua cuzqueño quichua de Chimborazo quichua de Imbabura romaní de Macedonia (alfabeto cirílico) romaní de macedonia romaní del sur de Grecia runyankore saramacano sena sundanés tahitiano tlapaneco tojolabal totonaco tseltal uigur (alfabeto cirílico) umbundú urdu wallisiano wayuunaiki xitshwa ñemba\n“Maneluwnge Jewba mu ka kümeke dungu femnge [...] ka nor piwke mu miyawnge” (SALMO 37:3).\nÜLKANTUN: 133 KA 63\nTAÑI MANELUWÜN JEWBA MEW, ¿CHEM KIMELTUAFEIÑMU . . .\nkakelu che nor piwkeyefilu ta Jewba?\n1. Jewba dewmafilu tati pu che, ¿chem fillke adümuwün eluyefi?\nCHAW JEWBA dewmafilu tati pu che eluyefi fillke adümuwün. Elueiñmu taiñ ngüneduamal, tüfa kellukeeiñmew taiñ norümafiel ti wedake dungu ka pepikawküleal küpalechi antü mu (Proverbios 2:11). Kafey elueiñmu pepiluwün, femngechi taiñ femürpual taiñ pepikanieel ka diturpual taiñ ayükeel (Filipense 2:13). Kafey elueiñmu taiñ rakiduamal femngechi taiñ ngüneduamal chem ñi kümen ka chem ñi kümenon. Tüfa kellukeeiñmew taiñ kulpanoal ka küme elkünutual taiñ welulkan (Romanu 2:15).\n2. Jewba, ¿chumngechi ayükey taiñ yenieafiel ti fillke adümuwün?\n2 Jewba ayükey taiñ küme yenieafiel tüfachi adümuwün. ¿Chumngelu (chemu)? Kidu am piwkeyekeeiñmu ka kimniey küme adümuwliyiñ taiñ eluetewchi dungu, ayüwküleaiñ. Kiñe dungu, Ebrew Wirintukun mu ngülamtukeeiñmu, küme rakiduamnieliyiñ taiñ femal, fey küme tripayay taiñ dungu, ka feypiley “kom dungu tami femal tami kuwü mu, femnge kom tami newen mu” (Eclesiastés 9:10; Proverbios 21:5). Ka tati Griego Wirintukun feypi: “Pepi femliyiñ kümeke dungu, femaiñ ta itrokom che mew”, kafey “kake kiñeke feley tañi piwkeyeafiel ta kakelu che chumngechi feley tati pepil ñi llowel” (Galata 6:10; 1 Pedro 4:10). Feley, Jewba ayükey taiñ kümelkayafiel kakelu pu che ka taiñ kümelkawal iñchiñ taiñ femken mu.\n3. ¿Chem dungu mu pepil-layafuiñ?\n3 Jewba ayükey taiñ femal kümeke dungu taiñ adümuwün mu, welu ka kimniey taiñ pepilnoel itrokom dungu. Kiñeke dungu, pepi apümkalafiyiñ ti kulpan ka tati lan (1 Reyes 8:46). Kafey pepi ngünenielafiyiñ kakelu che ñi femken, itrokom che elungelu am ñi kidutu dullial (ngümintol). Ka fentren kimün ka adümuwküleliyiñ rume, turpu trürümuwlayafuiñ taiñ Chaw Jewba mu (Isaías 55:9).\nRupan mu wedake dungu, “maneluwnge Jewba mu ka kümeke dungu femnge”.\n4. ¿Chem inaduamaiñ tüfachi chillkatun mu?\n4 Müley taiñ eluwküleal ñi ngüyulaetew ta Jewba, ka maneluwal taiñ kelluaetew ka kidu ñi femal chem taiñ pepilnoel. Welu Jewba ayükey taiñ rakiduamal chem chumafuiñ taiñ norümafiel ti wedake dungu ka ñi kelluafiel kakelu che. Biblia feypi: “Maneluwnge Jewba mu ka kümeke dungu femnge; mülenagnge tüfachi mapu mu ka nor piwke mu miyawnge” (Salmo 37:3). Müley taiñ maneluwal Jewba mu, welu ka femal kümeke dungu. Kafey duamfalngey “nor piwke mu” taiñ miyawal. ¿Chumngechi? Inaduamaiñ ñi rupan Noe, David, ka kakelu che maneluwkülefulu Jewba mu. Ngüneduamaiñ ñi pepi femkenon kiñeke dungu, welu eluwkefuyngün ñi femal tañi pepilnieel engün.\nWALLMAELIYIÑMU WEDAKE DUNGU\n5. Noe ñi antü mu, ¿chumkefuy tati pu che? Ka ¿chum duamnagkefuy Noe?\n5 Noe ñi antü mu, kom püle pengefuy “ñi rume wesalkamekeken” tati pu che ka ñi femken pekan kudumuwün (Génesis 6:4, 9-13). Noe kimi Jewba ñi apümafiel feychi wedake che, welu rume weda duamkülepelafuy tati pu che ñi femün mu. Feychi dungu mu, Noe ngüneduami ñi mülen kiñeke dungu ñi pepi femkenon, welu ka mülefuy kakelu dungu ñi pepi femafel.\nKayñetungelmi amuldungun mew. (Pefinge parrafo 6-9).\n6, 7. 1) Noe, ¿chem dungu pepi femkelafuy? 2) Taiñ rupan, ¿chumngechi trürümfalngeafuy Noe ñi rupan mu?\n6 Noe ñi pepi femkenon: nor piwke mu, Noe eluwi ñi amuldungual Jewba tañi ngüfetun dungu, welu dikümtukulayafuy tati pu che ñi allkütuñmayaetew. Kafey pepi aporialafi ta Jewba ñi pürüm küpalafiel ti Fütra Mangin Ko. Noe mülefuy ñi maneluwal Jewba mew ñi femal tañi feypikünuel ñi apümkayafiel ti wedake che ti medin antü mew (Génesis 6:17).\n7 Taiñ antü mu, kom püle tati pu che wedalkamekey, ka kimnieiñ Jewba ñi feypikünuel tañi apümkayafiel (1 Juan 2:17). Welu iñchiñ dikümtukulayafuiñ tati pu che ñi llowal tati “küme kimelün dungu” küpalu Chaw Ngünechen ñi Ngünenien mu. Kafey chem no rume femlayafuiñ ñi doy pürüm akual ti “rume fütra kutrankawün” (Matew 24:14, 21). Noe reke, mupiltuleaiñ ka maneluwküleaiñ Jewba mu ñi pürüm apümafiel wedake dungu (Salmo 37:10, 11). Kimnieiñ Jewba ñi apümkayafiel ti wedake che puwle ti antü mu (Habacuc 2:3).\nNoe reke, mupiltuleaiñ ka maneluwküleaiñ Jewba mu ñi pürüm apümafiel wedake dungu\n8. Noe, ¿chem eluwi ñi femal? (Inaduamnge ti adentun pagina 3 mu.)\n8 Noe ñi pepi femün: Noe afeluwlay ñi pepilnoelchi dungu mu, welu may eluwi ñi femal tañi pepilnieel. Nor piwke mu amuldunguy Jewba tañi ngüfetun dungu (2 Pedro 2:5). Tüfachi küdaw kellueyew ñi yafültukuafiel tañi mupiltun. Kafey, dewmay ti fütra wampo ruka Jewba ñi feypiel mu (papeltunge Ebrew 11:7).\n9. ¿Chumngechi inayentuafuiñ ta Noe?\n9 Noe reke, fente küdawküleiñ “Ñidol ñi dungu mew” (1 Korintio 15:58). Kelluafuiñ ñi dewmangeal ka küme elkünungetual tati Trawünwe Ruka ka Fütrake Trawünwe Ruka, küdawafuiñ taiñ fütrake trawün mu, ti ngünenieelchi ruka mu kam kiñe ruka mu chew rulpadungungekem. Welu doy falin-ngey taiñ küdawküleal amuldungun mu, tüfa kellukeeiñmu taiñ doy maneluwal ti küpalechi antü mu. Kiñe lamngen manelfalngelu feypi: “Amuldungufiel kakelu che ti kümeke dungu ñi küpalal Chaw Ngünechen ñi Ngünenien mu, ngüneduamafuymi tami allkütukeetewchi che ñi nienon chem maneluwün no rume ka rumel mülealu tañi wedake dungu trokikeyngün”. Kidu reke, iñchiñ maneluwkeiñ, ka amuldunguliyiñ tati pu che tüfachi maneluwün, fey doy yafüluwkeiñ. ¡Tüfachi maneluwün kellukeeiñmu taiñ amuleal ti kuden mew reke taiñ llowal afnoachi mongen! (1 Korintio 9:24.)\n10. Feypinge David ñi femün.\n10 Ti longko ülmen David manelfalngefuy ka Jewba müna piwkeyeeyew (Hecho 13:22). Welu David weda kulpay, kudumfi ta Batseba. Doyeli ñi femün küpa ellkalu tañi kulpan, weychan mu lamngümfalfi ta Uria, Batseba tañi wentru. David werküy kiñe karta feypilu chumngechi ñi langümngeal, ¡Uria ñi kuwü mu werküfi! (2 Samuel 11:1-21.) Welu rupalu chi antü mu, David ñi kulpan kimngerpuy (Marku 4:22). Rupalu tüfa, ¿chumi David?\nTami kulpan kuyfi mu. (Pefinge parrafo 11-14).\n11, 12. 1) Dew kulpalu David, ¿chem pepi femlay? 2) Wiñorakiduamtuliyiñ, ¿chumay Chaw Jewba?\n11 David ñi pepi femkenon: David pepi küme elkünutulay tañi weda femün. Fey tañi kulpan ñi duam mu, kom tañi mongen fill wedake dungu mu rupay (2 Samuel 12:10-12, 14). Feymu David duamniefuy ñi mupiltual Jewba mew, tañi wiñorakiduamtun mu kidu wiñoduamatuafeyew ka kelluafeyew tañi newentuleal ti wedake dungu ñi küpalaetew tañi weda femün.\n12 Taiñ kulpafengen mu, kom welulkawkeiñ. Welu kiñeke mu fütra welulkawafuiñ ka pepi küme elkünutulayafuiñ taiñ weda femün. Kafey wedake dungu rupayafuiñ taiñ kulpan mu (Galata 6:7). Chaw Ngünechen feypikünuy, wiñorakiduamtuliyiñ, kidu kelluaeiñmew kontupaeliyiñmu wedake dungu taiñ kulpan mu, feymu maneluwaiñ kidu mew. Biblia feypi: “‘Küpamün may, ka kümelkawtuaiñ’, pi Jewba. ‘Tamün kulpan wilüf kelülefule rume, ligkünungetuay tati pire reke; fente kelülele rume kiñe añiltungeelchi pañu reke, kal ufisa reke elkünungetuay. Eymün küme eluwkülelmün ka allkütulmün, fey iyaymün tati kümeke dungu ñi wülkeel tüfachi Mapu’” (Isaías 1:18, 19; papeltunge Hecho 3:19).\n13. David, ¿chumngechi kümelkawtuy Jewba engu?\n13 David ñi pepi femün: David ayüy ñi kümelkawtual Chaw Jewba engu. ¿Chumngechi femi tüfa? Eluñmafi ñi kelluaetew. Llowi ñi norümaetew Natan, Jewba tañi pelon wentru (2 Samuel 12:13). Kafey David ngillatufi ta Jewba ka entudunguy ñi kulpan, femngechi pengeli ñi küpa tutewküleal Jewba engu (Salmo 51:1-17). David eluwlay ñi rume weda duamelaetew tañi kulpan, welu may kümeke kimeltun nentuy tañi femün mu. Turpu wiño kulpalay feychi dungu mew. Rupachi tripantu lay, ka Jewba rakiduamnieeyew ñi manelfalngen mu (Ebrew 11:32-34).\n14. David ñi rupan, ¿chem kimeltuafeiñmu?\n14 David ñi rupan, ¿chem kimeltuafeiñmu? Weda kulpaliyiñ, müley taiñ wiñorakiduamtual rüf piwke mu, fey entudungual taiñ kulpan Jewba mew ka ngillatuafiel taiñ wiñoduamatuaetew (1 Juan 1:9). Kafey müley taiñ dungulelafiel pu longkolelu, kidu engün kelluafeiñmu taiñ kümelkawtual Chaw Jewba engu (papeltunge Santiaw 5:14-16). Eluwliyiñ Jewba taiñ kelluaetew, fey pengelaiñ taiñ maneluwken ñi wiñoduamatuaetew mu. Ka müley taiñ entual kümeke kimeltun taiñ rupan mu, ka fentekünulayaiñ taiñ poyefiel ta Jewba maneluwün mu (Ebrew 12:12, 13).\nKAKELU DUNGU MU\nKutrankülelmi. (Pefinge parrafo 15).\n15. Ana ñi rupan, ¿chem kimeltuafeiñmu?\n15 Rakiduamniepelafimi kakelu manelfalngechi che mülelu Biblia mu, ka maneluwkefulu Jewba mu petu ñi femken tañi pepilnieel wedake dungu mu. Kiñe tüfa ta Ana, kidu pepi niepüñeñlafuy. Kidu pepi küme elkünulafi tüfachi dungu. Welu maneluwi Jewba mu ñi yafültukuaetew. Feymu fentekünulay ñi poyefiel ta Jewba ñi fütra tolto ruka mu, ka ngillatun mu feypifi ñi chum duamkülen tañi piwke (1 Samuel 1:9-11). ¡Müna inayentufali! Kutranküleliyiñ kam rupamekeliyiñ chem ngünefalnochi dungu rume, Jewba mew elkünuaiñ taiñ weda dungu ka maneluwaiñ taiñ kelluaetew (1 Pedro 5:6, 7). Ka eluwaiñ taiñ kelluaetew ti trawün kam kangelu dungu ñi wülkeel Jewba ñi adkünuelchi trokiñche (Ebrew 10:24, 25).\nKiñe yall püntütripale Jewba mu. (Pefinge parrafo 16).\n16. Samuel ñi rupan, ¿chumngechi kelluafeyew tati pu chaw?\n16 Ti pelon wentru Samuel ñi rupan kelluafuy tati pu chaw nielu yall püntütripalelu Jewba mu. Samuel dikümtukulafi tañi tremkülechi pu fotüm ñi nor piwkeyeafiel ta Jewba (1 Samuel 8:1-3). Samuel Jewba mu elkünuy ñi dungu. Welu kidu yafüluwi ñi fülmawküleal Chaw Ngünechen mu ka ñi ayüwülafiel (Proverbios 27:11). Famülke mu, fentren chaw trawünche mu ka femngechi rupakeyngün. Maneluwkeyngün Jewba mu tañi llowafiel kom pu wiñorakiduamtulu ñi kulpan mu, tati chaw reke llowfilu ñi fotüm Jesus ñi nütram mu (Luka 15:20). Welu tati pu chaw eluwkeyngün ñi fülmawküleal Jewba mu, ka maneluwküleyngün tañi kümeke femün ñi kelluafiel tañi pu yall ñi wiñotual Jewba mew.\nFillalelmi. (Pefinge parrafo 17).\n17. Tati pofre lantu domo ñi rupan, ¿chumngechi yafültukuafeiñmu?\n17 Ka inayentufali tati pofre lantu domo Jesus ñi antü mew (papeltunge Luka 21:1-4). Kidu pepi norümlafi ti wedake dungu ñi femngekeel tati ngillatuwe ruka mu ka tañi fillalen (Matew 21:12, 13). Welu tañi maneluwkülen Jewba mu, kelluntukufi ti rüfngechi religion. Wülchefengefuy, ka eluy kom tañi nieel, “epu pichike kofre moneda”. Tüfachi küme domo pengeli ñi maneluwün Jewba mew kom piwke mu. Kidu kimniefuy Jewba ñi eluaetew tañi duamnieel doyümniefilu kay tañi dungu. Kafey iñchiñ doyümfiliyiñ Ngünechen ñi Ngünenien, fey eluaeiñmu taiñ duamtunieel (Matew 6:33).\n18. Feypinge ñi rupan kiñe peñi küme femlu.\n18 Famülke mu, fentren pu peñi ka lamngen eluwkeyngün ñi femal tañi pepilnieel, femngechi pengelkeyngün ñi maneluwken Jewba mu. Inaduamaiñ ñi rupan kiñe peñi yem Malcolm pingelu, puwi ñi nor piwkeyefiel ta Jewba ñi lan mu 2015 tripantu mew. Kom feychi tripantu ñi poyekefiel ta Jewba tañi domo engu, rupayngu kümeke dungu ka wedake dungu mu. Kidu feypi: “Kiñeke mu kimkelaiñ chem ñi rupayal taiñ mongen mu, ka kutrankawngeafuy ti mongen. Welu Jewba kümelkakefi tañi pu manelnieetew”. Feymu ¿chem ngülamtun elkünuy Malcolm? “Ngillatufinge ta Jewba tami kelluaetew femal kom tami pepilnieel ñi küdaw mu. Eluwkülenge tami pepilnieel ka longkontukunielayaymi tami pepilnoel”. * (Inaduamnge ti kimal dungu nagaltu mülelu.)\n19. 1) ¿Chumngelu rume kümey ti texto ñi dullingeel 2017 tripantu mu? 2) Ti texto 2017 tripantu mu, ¿chumngechi inayafimi tami mongen mu?\n19 Tüfachi Mapu amuley “tañi doy wesalkalen”, feymu afmatulayaiñ doy fütra wedake dungu rupale (2 Timotew 3:1, 13). Feymu müna falin-ngey taiñ rume weda duamelnoaetew ti rupamekeelchi wedake dungu. Doy may, maneluwaiñ Jewba mu ka eluwküleaiñ ñi femal taiñ pepilnieel. Feymu llemay, rume kümey ti texto ñi dullingeel 2017 tripantu mu: ¡“Maneluwnge Jewba mu ka kümeke dungu femnge”! (Salmo 37:3.)\nTi texto 2017 tripantu mu: “Maneluwnge Jewba mu ka kümeke dungu femnge” (Salmo 37:3).\n^ parr. 18 Inaduamnge La Atalaya, 15 octubre, 2013, pagina 17-20.\nTI WERKEN (ÑI CHILLKATUNGEAL) Enero 2017


Job pingechi lifru | Biblia Nütram\nJob turpu püntüwlay Ngünechen mew\n¿KUTRANPIWKEYELAFIMI tüfachi kutran? Job pingey, ka feychi domo fey ñi domo. ¿Eymi kimimi chem ñi pimekefiel Job? ‘Malisiafinge ta Ngünechen, ka lange.’ Peafiyiñ feytichi domo chumngelu ñi feypin, ka chumngelu (chemu) am chi fente kutrankawkülen Job.\nJob nor wentru ngerkefuy, ka rumel feyentukefi Jewba. Mülekerkefuy Us pingechi mapu mew, müte kamapulekelafuy Kanaan mew. Jewba rume piwkeyefi Job, welu mülerkey kiñe ñi rume üdenieetew. ¿Kimimi iney ngen ñi üdenieetew?\nFeyta Satana chi Weküfü. Tukulpange, Satana weda püllü, üdekefi Jewba. Kidu femi Adan engu Eva ñi feyentunoal Jewba, ka rakiduami kom pu che ñi feyentunoafiel Ngünechen. Welu, ¿femi kay tüfa? Femlayafuy llemay. Rakiduamnge fentren pu nor wentru ka domo kom kimiyiñ. ¿Chumten üytuafuymi?\nDew lalu Jakob ka Jose Egipto mu, Job doy nor wentru ngefuy Jewba mew kom Mapu mu. Jewba ayüfuy ñi kimelafiel Satana, kom pu che ñi wedalkanoel. ‘Lelifinge Job’, pifi. ‘Pefimi püntüwkelay iñche mew.’\nChafdunguy Satana: ‘Eymi kümelkaniefimi, feymu püntüwkelay, ka fentren kümekelu niey. Welu müntuñmafilmi, malisialayaymu chi am.’\nFeymu Jewba feypi: ‘Amunge. Müntuñmafinge. Kom wedake dungu femfilnge ta Job tami ayüel. Peafiyu malisiayaenew chi am. Welu kuñiwtuwküleaymi tami langümnoafiel müten.’\nWüne Satana femi kiñeke wentru weñeñmafingün Job ñi kechan kulliñ, ka pu kamellu, ka ñi pu ufisa lankepirkey engün. Ka langümüñmafi ñi mari fotüm ka ñawe kiñe fütra kürüf mew. Fey wüla, elufi Job tüfachi weda kutran. Job rume kutrankawi. Feymu lle ñi domo feypieyew: ‘Malisiafinge ta Ngünechen, ka lange.’ Welu Job pilay. Kafey küpayngün küla wedake weni ka feypieyew: “Weda mongen yeniekeymi”. Welu Job püntüwlay Ngünechen mew.\nTüfa rume ayüweleyew Jewba, ka fey wüla kümelkalelfi Job, chumngechi peafuymi tüfachi adentun mu. Ngünechen tremoleltueyew ñi kutran. Job ka wiño mari tutekelu yall ngetuy, ka llowi epu fentren tañi niekefel kuyfi ta kechan kulliñ, ufisa ka kamellu.\n¿Eymi rumel püntüwlaymi chi am Jewba mew, Job reke? Femülmi, Ngünechen ka kümelkayaeymew. Tüfachi Mapu rumel küme mülewe ngele küme, adngeay Eden reke, afnoachi mongen nieafuymi.


Txokiñche azmogenke che maneltufi ti pu zomo kelluntukelu ti wiño zugugetual ti mapuzugun mew | Ministerio de las Culturas, las Artes y el Patrimonio\nLa Araucanía PUBLICADO EL 14 SEPTIEMBRE, 2016 Txokiñche azmogenke che maneltufi ti pu zomo kelluntukelu ti wiño zugugetual ti mapuzugun mew\nNüigün tüfachi mañümtu: Paula Painen Calfuman, Tesoro Humano Vivo, epewtukelu mapuzugun mu femechimu pefalkelu mapuzugun; María Isabe Lara Millapan, feyta kimün zomo poetagey ka fey kimelky mapuzugun; Sara Carrasco Chicahual, licenciada en eduación, feyta kelluntukukey ta mapuzugun mew, epurumezugun mu wirintukukey, ka kimelkey ta mapuzugun.\nKiñe ayiwün txawün mu ti wünelelu ti CNCA mew, Pedro Mariman, üytuy küla mapuche zomo tañi kelluntukukenmu ti zugugetual ti mapuzugun, feyta femgey ti mülenmu ti üytun antü ti pu mapucheke zomo ñi üytun antü. Feyta reconocimiento ASÁT´AP 2016 pigey, femechi azkunuy ti mapuheke txokiñche ti CNCA mülelu tüfachi txipantu. Tati txawün entugey ti kiñe yafütuwe ruka mew Zuny Tradiciones pigey temuco mülelu, ka fey ülkatuneñmaeyuegün ti ülkatufe zomo Elisa Avendaño.\nFeytamu, ti pu zoyümgechi pu zomo ñi üytugeal feyta: Paula Painen Calfuman, feyta Tesoro Humano Vivo, feyta rulpakelu ta epew re mapuzugun mew; María Isabel Lara Millapan, kimüngechi zomo ka poesiakelu feyta rulpakefi ta mapuzugun mew; Sara Carrasco Chicahual, licenciada en educación ka fey kelluntukukey ti mapuzugun mu, epurumezugun mu wirikefilu ka kimeltun mu ka pefalkakefi.\nTi wiño zugugetual mapuzugun\nFeytüfachi zugu mew ti wünelelu ti CNCA mew feypi “tüfachi üytuwün famtukuy ti CNCA feyta kiñechigeywüla tañi femeken ka faw elugey ti mañümtu küla zomo konkülelu fillke kimün zugu mu. Welu ka fey fentepun fanen zugu mu konkeigün tañi wiño zugugetual mapuzugun, feyta müli: Paula Painen Calfuman, Maria Isabel Lara Millapan ka Sara Carrasco Chicahual. Feyta rume müley ñi müleal feytachi küzaw mekekelu ti pu zomo, fantepu zew tañi oficializagewyeal llemay ta mapuzugun, kimtukunieyiñ ñi fentepun fanenzugugen ti newenmageal ti kimeltun ka kimal taiñ mapuzugun”\n“Tüfachi üytuwün zugu müley tañi mülenmu feichi mapucheke pu zomo ñi üytun antü mew, fey fillke txipantu kechuke konpachi septiembre küyen mew tukulpagekey ñi mapucheke zomo ñi weychan tañi wiñonütual ka wiñonietual kuifike zugu”, wechuy ñi pin ti Mariman.\nTati txawün wülgey puliwentu mew mapuche iyael yafütuam, ka fey puwy pu kimelke zomo, tañi pu reñma, ka ti wünelelu Sernameg mew Bárbara Eytel ka ti mülelu Archivo Regional mew Fresia Catrilaf ka ti pu wüneleyelu ti txokiñche zullintukelu chuchi ñi zoy kümelkan.\nPu üytun zomo\nNüluegün ti mañümtu kom rumeke mañümiegün. Paula Painen feyta üytugekelu Tesoro Humano Vivo, feypi “ Rume küme zuamkülen, rume zuampieyekenew ti txokiñ azmogenke che, fey rume pepi küzawkey, ka fillpüle pepi amuken, miyawken Arica, Iquique, ka fey Argentina tañi pegelal ñi küzaw, ñi chumken inche, tañi epew ñi kimelkefel ti pu püchikeche”.\nMaría Isabel Lara kay, feyta rume ayiwkülen pi, “mañümnien tañi reñma, tañi lof, ka ti gen mapu tañi eletewegün tüfachi mapu mew ka fey mu müley ñi femkonküleal pu weketxem mu mugel tañi mogeleal taiñ zugun ka taiñ kimün, tüfachi felen taiñ mapu ka taiñ mogen”.\nFeywula kay, Sara Carrasco feypi “ rume fanentuiñ tüfachi zugu, feytachi üytuwün kom pu che konküley petu femkonkülelu tañi amuleal ñi azmogen mew. Inche ñi zuam mew, küzawmaken ta mapuzugun fillkepüle mapu mew”\nFeyegün ta postulayeyu ta txokiñkeche ka pu mapuche ka zullituyeyu feyti: kiñe logkonkunugelu ti CNCA fachi kiñel mapu mew Araucanía pigekel, küla che inatunekelu feyti newe kuifi ramtuwma zugu amulkelu ti CNCA ka kiñe che fey chipalu ti txokiñche mapuche zomo mew.\nTati pu antü kiñe ka epu konpayaychi octubre küyen tati pu küla zomo amualu Valparaíso mew, ti CNCA mageleyuegün tañi koneltupualegün ti mapucheke zomo ñi txawün mew.\nTüfachi txipantu ka wegeywula ti CNCA tukuli feyti “üytuwün ASÁT´AP”, feyta mülenmu ti üytün antü mapucheke zomo ñi antü, fey kom feli tüfachi füta wigka kiñel mapu mew, ka fey wenuntuafilu ti pu zomo ti fillke kiñelke mapu mu mülelu ka fillke mapucheke gelu. Tüfachi 2016 feytachi üytuwün feyta “fillke mapucheke zugun” mew mülealu, zugugekelu, wirintukugekelu, afültukugekelu, fillke azaztuwün mew.\nASÁT´AP feyta ka zugun mu rulgepatulu feyta “zomo” piam ti Kawéskar ñi zugunmu mew, feychi üy zulligey tañi zoy pefalkageafel ti feychi zugun, tañi zoy kimnegenunmu, faw müley kayu zugun, mapuzugun, aymara, kechua, rapa nui, kawéskar ka yagán.\nPu mapucheke zomo ñi antü\nTati kechu konpachi septiembre küyen mew, tukulpagekey ti pu mapucheke zomo ñi antü, tukulpagekelu ka ti Bartolina Sisa, feyti amulkefulu ti weychan kechua ka aymara wechakefiluegün ti wigka kofiernu, kuifitu mew siglo XVIII ti wenuntu Peru (fantepu Bolviagetulu), fey müna wecha lagümeyu feychi mu ñi pu kaiñe. Feyta üytün antügetuy tañi tukulpagetual feychi kuifi newenke zomo inkakelu ñi kimün, ñi mapu egün, ka fantepu petu müli feychi newen pu mapucheke zomo mew fillke mapu püle.\nFeyta femekegey tañi ñamkülenual feychi zugu, petu inkañpekelu ñi kimün, petu femekelu fantepu pu mapucheke zomo fillke püle mapu mew.\nTxokiñche az-mogenke che kelluntukuy witxampüramtun mapuzugun Kallfürügi mew\nTxokiñ azmogen Araukania amuley tañi entual koneltun mapuzugun mew weke kim mapuzuguyelu


Sebastián Donoso Rodríguez – INDH\nInicio > Gülamtuwe INDH > Sebastián Donoso Rodríguez\nSebastián Donoso fey ta kiñe inkayefe che gey ga ti, küzawkey Universidad Católica de Chile fey kafey niey ta kiñe zoy füta chillkatun Master pigechi, chillkatuy tüfachi zugu fey ti Social Policy and Planning in Developing Countries ti London School of Economics and Political Science. Tüfachi wentxu kimelfe gey kafey, fey kimeltukey Legislacion Iindigena fey ti Facultad de Derecho ti Universidad CAtolica de Chile pigechi chillkatuwe, fey inatuzugukey fillke zugu fey ti Centro de Politicas Publicas fey ti chillkatuwe mew, kafey ta kimeltukey kake zugu tüfachi chillkatuwe mew.\nKimeltukey chillkatun ti Academia Diplomática Andrés Bello Chile txokiñ mapu mew zitulelu, ka fey küzawkey fillke zugu ti chillaktuwe mew Universidad Católica de Valparaíso, Austral de Chile, del Desarrollo, Finis Terrae ka fey Universidad de Los Andes. Marzo chi küyen konchi epu waranka mari ka junio chi küyen ti epu waranka mari kiñe txipantu mew fey ta kellulefuy ta Asuntos Indígenas del Ministerio Secretaría General de la Presidencia chi zugu ga ti. Fanten mew ta kompañ gey fey ti txokiñ mew Sebastian Donoso y Asaociados pigechi, fey tac hi txokiñ mew ta inatuzugukey fillke zugu Asuntos Indigenas pigechi zugu, kafey pul of, ka mogel che mew.\nFanten mew ta gülamtufe gey ti Instituto Nacional de Derechos Humanos, fey ta üytürkey ti ñizolkülechi Sebastian Piñera, llituniefi epu konchi junio küyen mew epu waranka mari aylla txipantu fey puway ñi küzawun ta epu konchi julio chi küyen fey ti epu waranka epu mari kechu chi txipantu mew.


Wekimün Chilkatuwe - Afmatungey Wekimün Chilkatuwe ñi konkülen ti IX Congreso Chileno de Antropología mew\nTaiñ pu trür\nTaiñ pu wichawün\nTaiñ pu chillkatufe\nChew tañi kimkimtupeyem\nEducación Intercultural y Desarrollo Sustentable\nSalud Intercultural y Desarrollo Sustentable\nGüyeltukunge Wekimün mew\nAdümelün Chumuechi Dewmangeken Williche Iyael\nItro Fill Dungu\nAmul dunguPüroyektoTaiñ pu trürTaiñ pu wichawünKiñewüncheChilkatuwe rukaTaiñ pu chillkatufeChew tañi kimkimtupeyemPu PürogüramaEducación Intercultural y Desarrollo SustentableSalud Intercultural y Desarrollo SustentableGüyeltukunge Wekimün mewKursoAdümelün Chumuechi Dewmangeken Williche IyaelWe DunguItro Fill DunguAdentunPengelupeyemMütrümuwaiñ\nKimfinge ta chem nütram tañi mülen Wekimün mew!.\nAfmatungey Wekimün Chilkatuwe ñi konkülen ti IX Congreso Chileno de Antropología mew\nTüfachi Püroyekto ta Epuñpüle Kimeltuwün yempüramnielu ti Konsejatu Chafün Williche Chilwe pengelkunuy fillke ad mew ti Wentru ka domo epuñpüle ñi faliltuwün, ka femuechi ñi nieam küme chilkatun ka küme mongen dungu pu Williche Chilwe mapu mew.\nKiñe füta küme nütram mew adkunungey ti epuñpüle nütramkawün dungu mew, tañi pepi küme Chilkatuafel ka tañi küme mongen nieafel ti Chilwe mapu mew, we ula niewma pu adümchefe Wekimün mew küdawkelu, tüfachi IX Congreso Chileno de Antropologia yempüramngelu Castro waria mew.\nTüfachi trawün, yempüramngey 9 ka 14 konchi enero küyen ta 2017 mew, trawüli fillke kimngechi dungu konkülelu pewuntu rakiduam dungu mew ka chumuechi ñi küme yeniengeken ti antropologia kimün mew, leliniengen mew latinoamerikano dungu mew, ka chumuechi küdawniengen mew müleyechi machulla mew fill antü wengentu dungu mülekelu.\nTunte tañi mülewma tüfachi trawün chuchi ta unelelu fey may ta ti direktor akademico ta Wekimün Chilkatuwe, Manuel Muñoz Millalonko, pengelkunuy ti simposio N33 pingelu “Epuñpüle nütramkawün ka nien ta kimeltungeal, nien ta küme mongenngeal ka nien ti mapunieal Chilwe mapu mew”, tukukunulu fillke nütram “Ti epuñpüle dungu ñi küdaw femuechi tañi rüf yempüramngeal ti yamuwün che mew ka ti chilkatun dungu mew”, fey may ta ti abogada Ana María Olivera; “Konküleam chilkatun dungu mew epuñpüle yamuwun dungu mew wentru ka domo tüfachi Konsejatu Chafün Williche Chilwe”, ti antropologa Soledad Naranjo; “Epuñpüle Kimeltuwün kiñe rüpü chew ta kuñiwtukuniengeal ka yafütunengeal ti patrimonio biokultural Williche”, ta ingeniero forestal Pablo Aránguiz, ka “Epuñ püle küme mongen: pengeltufe chengeam küme mongen dungu mew”, ti antropologo Manuel Muñoz Millalonko.\nKa femuechi, tüfachi simposio mew, ti colíder del proyecto Dra. Kate Tilleczek, el Dr. Ron Srigley, ka ti Adümchefe Williche kewün Wekimün mew küdawkelu, Cristian Sandoval, pengelkunuyngün fillke nütram “Wekimün ñi yempuramngeken dungu: adümngeafel ti interculturalidad wallpatu dungu mew” ka “¿Wekeche antropologo? Epuñpüle Kimeltuwün pu wekeche mew”.\nManuel Muñoz, falitufi ti trawün ka feypikunuy tüfachi trokintu adümchefe, kiñewün küdawkülen mew mishawfiyiñ reke fillke kimün dungu Wekimün mew femuechi leliningen mew chumlerpuel taiñ fillke mongen tüfachi Chile mew ka ti Chilwe mapu mew, chew ta ka mülewma ti pu Adümchefe U. de Valparaiso, U. Urbaniana ka pu inatufe (CEPAL), kimniefilu tañi chumlen fantepu ti fillke küpangechi kutranche dungu ti pu mapuche williche küpan ngelu”.\nMuñoz Millalonko, trürkunuy, “chumlen wallpalechi mongen mew, kimkunungey ti fillke kimün Wekimün mew, unelu mew tañi yempüramnien tüfachi dungu, küme adkununiey fillke dungu konkülelu chilkatun dungu mew ka küme trürümngeafel doy küme mongen mew tañi nieafel pu williche küpangelu fillke ad mongen mew”.\nKa inangechi, ti Adümchfe feypi “Wekimün ngen mo kiñe faliltufal dungu ka femuechi may faliltungey ti Williche kimün, fey mew may ta küme nüwküley tüfachi kimeltun dungu, ka femuechi adkununiengey küme rakiduam mew chumuechi ñi doy küme amulniengeal fantepu ti winka kimün mew, rüfdugun mew, yafüluwayiñ may kümeke newen mew taiñ küme yempüramnieal kom taiñ chilkatun dungu chuchi ta küdawkülelu tüfachi chilkatun dungu mew”.\nTüfachi fillke nütramkawun dungu mew pengelkunulu Wekimün, ka mülewma kiñeke kelluntukulu tüfachi püroyekto mew, tüfa may pengelkunulu fillke nütram ti antropóloga Malva-Marina Pedrero (Epuñpüle küme mongen ñi politika dungu Chile mapu mew: ¿ Kiñe ad dungu tañi küme yeniengeafel itro fill yam dungu ta ti pu Williche küpan ngen mo?” ti antropologo italiano, Dr. Luca Pandolfi (“Midawünkechi subjetividad: kelluwün dungu ta antropologia Chilwe mapu mew”), ka ti Lawetuchefe Aníbal Vivaceta de la Fuente (“Wiñokimüwtun ka nütramkawtun ti Estado wengeltungel mew itro fill we dungu”).\nmüley Twitter mew!\n“Wekimün Chilkatuwe ruka ta küme amulniele ti kimeltun dungu ka antü ta doyeltungeay ta ñamnagnuam williche machulla”.\nKiñe chilkatuwe ruka chew ta pu wekeche williche tuwün-ngelu ka tañi kom pu machulla.\nAmul dunguPüroyektoKiñewüncheChilkatuwe rukaPu PürogüramaWe DunguItro Fill DunguMütrümuwaiñ


Jakob ka Rakel | Biblia Nütram\nJakob amuy Aran mapu mew\n¿KIMFIMI iney ngen tüfachi wentru nütramkamekey Jakob engün? Fey wüla alün antü ñi amuel (amulngey), Jakob pefi engu inafül rünganko (posoko) mew. Ngüneytukefuyngün ñi pu ufisa. Jakob ramtufi: ‘¿Chew müleymu?’\n‘Aran mapu mew,’ pirkeyngu.\n‘¿Kimfimu Laban?’, ramturkey Jakob.\n‘May, kimniefiyiñ. Pefinge, tüfa küpay ñi ñawe Rakel, ka ñi chaw ñi kechan ufisa engün.’ ¿Eymi peafuymi fülkülepan Rakel?\nJakob pefilu Rakel, ka ñi pu ufisa ñi weku Laban engün, amuy ka nentuy ti kura feychi rünganko mew, ñi pütukoal ti pu ufisa. Feymu Jakob trurufi (trepetufi) Rakel ka feypifi: ‘Iñche ta müna lamngenyeeyu’. Rakel müna pürapapiwkey, ka amuy ñi ruka ka feypifi ñi chaw Laban, chem dungu ñi rupaetew.\nLaban rume ayüwküley Jakob ñi mülepan ñi ruka mew. Ka Jakob feypifilu: ‘Ayün ñi nieafiel Rakel’, Laban ayüwi. Welu feypifi Jakob: ‘Eymi küdawelaen ñi mapu regle tripantu, Rakel mew’. Jakob am rume piwkeyefi Rakel, feymu lle femi tüfa. Welu akulu chi antü ñi kurengeal, ¿kimimi chem dungu rupay?\nLaban elufi Jakob ñi wünen ñawe Lea ta Jakob, welukünungey Rakel. Jakob kiñewkünulu ñi dungu Laban engu, regle tripantu ka küdawelfi, Laban ka elufi Rakel ñi kurengeal. Feychi antü mu, Ngünechen eluñmakefuy pu wentru ñi nieal doy kiñe domo. Welu famülke mew, müley ñi nieal kiñe domo müten, chumngechi pengeli Biblia.


¿Chumngechi ayüwküleafuy tami pu che? | Mapudungun\nPAPELTUAFUYMI abui abé acholi afrikáans akha alemán altaico aluro amárico armenio armenio occidental ateso atié aymara ayá azerí azerí (alfabeto cirílico) bashkir bassa de camerún bassa de liberia batak (simalungun) batako karo batako toba becol bete biak birmano bislama boulou caboverdiano camboyano cebuano chabacano changana (zimbabue) chichewa chiga chin haka chin tiddim chin zotung chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuvash cibemba cinamwanga cingalés citonga congo coreano criollo de las seychelles criollo de reunión criollo guadalupeño criollo guayanés criollo haitiano criollo inglés de Belice criollo mauriciano damara dangme danés dayaco engayú dehu diula duala dusún efik embunda endebele endebele de Zimbabue endonga endáu enzema español estonio ewé fanti finlandés fiyiano fon francés futunés oriental ga galés gitonga gokana griego guaraní guaraní boliviano guerzé gueré gun hausa herero hiligaynon hindi holandés hunsrik húngaro iban ibanag ibinda ibo ilocano indonesio inglés irlandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) khana kikamba kikongo kikuyu kiluba kimbundu kiniaruanda kipende kirguís kiribatiano kirundi kisi kisii kisonge kituba kpelle krío kurdo (alfabeto latino) kwangalí kwanyama kyangonde lahu lamba lambya lari lengua de señas argentina lengua de señas boliviana lengua de señas colombiana lengua de señas mexicana lengua de signos española lenguaje de señas americano lenguaje de señas angoleño lenguaje de señas birmano lenguaje de señas chino lenguaje de señas cubano lenguaje de señas de quebec lenguaje de señas finlandés lenguaje de señas indio lenguaje de señas indonesio lenguaje de señas italiano lenguaje de señas malasio lenguaje de señas nepalés lenguaje de señas portugués lenguaje de señas rumano lenguaje de señas tai lhukonzo lingala lituano lomue luganda lugbara lunda luo luvale macua malayo malayálam malgache maltés mam mambue-lungu mapudungun maratí maya mazahua mendé meru mizo mongol more navajo nengone nepalés ngäbere (o guaymí) nias noruego nyaneka nyungwe náhuatl del centro okpe oriyá oromo osético otetela pangasinán panjabí (escritura nasta’liq) pidgin (oeste de África) pidgin camerunés pidgin de las islas salomón pidgin nigeriano polaco ponapés portugués de Brasil portugués de Portugal quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura quichua de Pastaza quichua de Tena quichua de santiago del estero rarotongués romaní de Macedonia (alfabeto cirílico) romaní de Serbia romaní de macedonia romaní del este de Eslovaquia romaní del norte de Grecia romaní del sur de Grecia ronga rumano runyankore ruso rutoro samoano sango sanguir sena sena senga (zambia) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai talian tamil tandroy tankarana tayik tetun dili tigriña tivo tojolabal tok pisin tongano tshiluba tsonga turco tuvaluano twi tártaro ucraniano uhobo umbundú urdu uruund uzbeko vezo vietnamita wallisiano waray-waray wichi wolaita xitshwa yacouba zandé zulú árabe ñanya ñemba\nTami pu che ayüwküleafuy\n1. Kiñe wentru ka kiñe domo petu kurewen-ngenole engu ley dungu mu, ¿trür müleafuy engu?\nCHAW JEWBA elkünufi wünen kurewen (afkadiwen). Biblia feypi Jewba dewmafi tati wünen domo, fey “pengelelfi ti wentru”. Kidu rume ayüwi, feymu feypi: ‘¡Fey tüfa ta iñche ñi kuerpu niey ka iñche ñi foro niey!’ (Génesis 2:22, 23). Femngechi, Chaw Ngünechen ñi duam mu, Adan Eva engu kurewen-ngeyngu. Famülke mu, Chaw Jewba petu ayüniey tüfa: petu ñi niewnon kiñe wentru kiñe domo engu, wüne wirintukuafi tañi kurewen-ngen ley dungu mu. Petu kurewen-ngenole ley dungu mu, ngelay ñi trür müleal engu.\n2. Taiñ Fütra Chaw, ¿chumngechi ayüniey ñi feleal pu familia?\n2 Taiñ Fütra Chaw ayüniey ñi ayüwküleal pu kurewen. Welu fentren che turpu ayüwkülelay tañi pu che engün. Fey, ¿chem kelluafeiñmu taiñ ayüwküleal ka küme yeniewal taiñ pu che engün? Biblia mu müley fentren kümeke ngülam taiñ kelluaetew (Luka 11:28). Kafey kimeltueiñmu ñi chumngen Jewba ka Jesus, fey kom iñchiñ inayentufiliyiñ, ayüwünkechi müleaiñ (Efesio 5:1, 2, TNM).\nCHAW DIOS, ¿CHEM AYÜKEY ÑI FEMAL PU FÜTA?\n3, 4. 1) Ti füta, ¿chumafi ñi domo? 2) ¿Chumngelu (chemu) duamfali ñi perdonawal ti kurewen?\n3 Kom ñi femkeel mu, ti küme füta piwkeyeafi ka yamnieafi tañi domo. Femngechi pengeli Biblia (papeltunge Efesio 5:25, 28, 29). Ti füta pengelelafi tañi domo ñi piwkeyefiel. Kafey ingkañpeafi ka kuydayafi. Weda pilayafi ka wülel-layafi.\n4 Welulkawle kay ti domo, ¿chumafuy ti füta? Biblia feypifi pu wentru: ‘Piwkeyemün tamün domo’, fentekünulayaymün tamün piwkeyefiel, “ka wesa dungukelayafimün” (Kolosense 3:19). Eymün, pu füta, longkontukuniemün tüfa: eymün ka welulkakeymün. Ayülmün perdonayaetew Chaw Jewba, duamfali perdonayafiel tamün domo (Matew 6:12, 14, 15). Ti kurewen eluwle ñi wiñoduamtuwal, doy ayüwküleay.\n5. Ti wentru, ¿chumngelu falintuafi tañi domo?\n5 ‘Wentru falintupe tañi domo’ pi Jewba. Fey ti füta ramtuwafuy: ‘¿Chumafun ñi kelluafiel tañi domo?’. Feymu eluafi iyael ka takun. Kafey eluway ñi nütramkayafiel ka duamnieafiel ñi domo. Müna falin-ngey kom tüfa. Ti wentru femngechi kümelkanofile tañi domo, Jewba allkütuñmalayafeyew ñi llellipun (1 Pedro 3:7). Taiñ Wenu Chaw doy falintukelafi ti wentru pu domo mew. Kidu falintukefi itrokom che ñi piwkeyeetew, ineyngepe rume.\n6. Tati füta ka ñi domo kiñengetuy müten. Feymu, ¿chumay engu?\n6 Jesus feypi tati füta ka ñi domo “epu che reke felewetulay engu. Kiñengetuy müten”, pi (Matew 19:6). Feymu, ¿chumay engu? Tati kurewen ñiwaluwlayay (Proverbios 5:15-21; Ebrew 13:4). Kafey epuñpüle eluwayngu chem ñi duamnieel kudumuwün dungu mew. Ti wentru kam ti domo re rakiduamlayay kidu ñi duamnieel müten tüfachi dungu mu (1 Korintio 7:3-5, TNM). Biblia ka feypi: ‘Chumngechi ta kiñe wentru piwkeyeniey kidu ñi kuerpu, ka femngechi feley ñi piwkenieael kidu ñi domo’. Fey ka feypi: ‘Iney no rume üdekelay kidu ñi kuerpu, welu may ta elukefi iyael ka poyekefi’. Feymu duamfali ti wentru ñi piwkeyeafiel ka kuydayafiel tañi domo. Ti domo doy ñi duamnieel fey ta piwkeyeaetew ka poyeaetew tañi füta (Efesio 5:28, 29).\nCHAW DIOS, ¿CHEM AYÜKEY ÑI FEMAL PU DOMO?\n7. ¿Chumngelu duamfali ñi müleal kiñe longkolelu ti familia mew?\n7 Kom familia mew duamfali ñi müleal kiñe longkolelu. ¿Chumngelu? Ñi adnieafiel kom pu koneltulelu familia mu, femngechi ñi femal engün tañi elfalkünuletew Chaw Jewba. Feymu Biblia feypiley: ‘Kristo longkoley ta kom wentru mew, fey kiñe wentru kay longkoley kidu ñi domo mew, fey ka femngechi Ngünechen longkoley ta Cristo mew’ (1 Korintio 11:3).\n8. Tati domo, ¿chumngechi pengelkey ñi rume yamniefiel tañi füta?\n8 Biblia feypiley: ‘Ti domo yamniepe tañi füta itrokom dungu mew’ (Efesio 5:33). Kom pu füta welulkakeyngün. Welu kidu dullile ñi chumal, tañi domo kelluntukuafi küme duam mu. Femle tüfa, kom tañi pu che kümelkaleay (1 Pedro 3:1-6). Welu ti füta serfinofile ta Jewba, ¿chumafuy ti domo? Ka rume yamnieafi tañi wentru. Feymu Biblia feypi: “Eymün pu domo, eluwkülemün tamün ngünenieaetew tamün füta, femngechi, inanienofule engün tati werkün dungu, tamün kümeke femken mew rulpayafuymün ñi feyenturpual engün, chem ñi feypingenoel rume, ngüneduamlu am engün tamün lif femken fentren yamün mu” (1 Pedro 3:1, 2, TNM). Feymu ti domo inafile Biblia tañi ngülam, tañi füta ngüneduamay chumngelu tañi domo fente falintukefi ñi feyentun, fey yamüñmayafi tañi feyentun.\n9. 1) Ti domo rakiduamnole tañi wentru reke, ¿chumafuy? 2) Tito 2:4, 5, ¿chem küme ngülam pengeli ñi inayafiel pu domo?\n9 Ti domo rakiduamnole tañi wentru reke, ¿chumafuy? Yamün mew feypiafi chem ñi rakiduamken. Tüfa ñi femün Sara, Abraam ñi domo. Abraam ayülafuy Sara ñi feypin, welu Jewba feypieyew: “Femaymi itrokom tami feypietew ta Sara” (Génesis 21:9-12). Ti wentru ñi dulliel kiñewkülele Biblia ñi feypin mu, ti domo müley ñi kelluntukual (Hecho 5:29; Efesio 5:24). Kafey ti küme domo kuydakefi tañi pu che (papeltunge Tito 2:4, 5). Fey tañi füta ka tañi pu püñeñ ngüneduamfile ñi küme femken ti domo, doy piwkeyeafi ka yamnieafi engün (Proverbios 31:10, 28).\nSara, ¿chem dungu mu inayentufali?\n10. Biblia ñi feypin mu, ¿püntüwafuy ti kurewen? Ka, ¿wüdawafuy ley dungu mu, fey ñi kurewen-ngewenoal?\n10 Kiñeke kurewen müchay müten eluwkey ñi püntüwal kam wüdawal. ¿Kümey ta tüfa? Biblia feypi kümeafuy ñi püntüwnoal ti kurewen (1 Korintio 7:10, 11, TNM). Welu kiñeke kurewen dulliafuy ñi püntüwal (trür mülewelay ruka mu, welu petu kurewen-ngeyngu ley dungu mu). Tami kimal chem dungu mu püntüwafuy, inaduamnge ti lifru “Rumel mülemün ta Ngünechen ñi piwkeyechen mew”, pagina 251-253. Welu niewlu kiñe domo kiñe wentru engu, ¿wüdawafuy ley dungu mu, fey ñi kurewen-ngewenoal? Biblia feypi ti kurewen femafuy tüfa kiñe dungu mew müten: ti wentru kam ti domo ñiwale (Matew 19:9).\nCHAW DIOS, ¿CHEM AYÜKEY ÑI FEMAL PU CHAW KA PU ÑUKE?\nFamilia mu, kom iñchiñ inayentuafuiñ ñi femken Jesus.\n11. Doy may, ¿chem duamniey pu pichikeche?\n11 Eymün pu chaw ka ñuke, trür mülemün tamün pichikeche engün kom tiempo tamün nieafel. Kidu engün duamniey tüfa. Welu doy may, pu pichikeche duamniey tamün kimeltuafiel Jewba mew (Deuteronomio 6:4-9).\n12. Eymün pu chaw ka pu ñuke, ¿chumafuymün ñi ingkañpeafiel tamün pu pichikeche?\n12 Weküfü ngüneniey tüfachi Mapu, feymu doyelküley ti wedake dungu. Kiñeke che küpa wedalkakefingün taiñ pichikeche. Kiñeke küpa nüntukakefingün, malütukefingün, kam femkefingün kake podngechi dungu. Feymu pu chaw, ngülamtufimün tamün pu pichikeche ñi kuñiwtukuwal, ka kimeltufimün ñi ingkañpewal. Kiñeke chaw ka ñuke küdawtukeyngün ñi nütramkayal tüfa. Welu yafüluwmün, ingkañpefimün tamün pichikeche (1 Pedro 5:8). *\n13. Pu chaw ka ñuke, ¿chumngechi kimeltuafuy tañi pichikeche?\n13 Kafey duamfali pu chaw ka ñuke ñi kimeltuafiel tañi pichikeche ñi küme femal. Eymi kay, ¿chumngechi kimeltuafuymi? Tami pu pichikeche duamniey ñi norümngeal, welu femülmi tüfa kutrankakelayafimi (Jeremías 30:11). Illkulelmi, tami feypin mu allfülafuymi tami pichikeche ñi piwke, kiñe fütra kuchillu mu reke. Eymi küpa femkelaymi tüfa. Feymu doy kümeafuy ñi rupayal tami illkun, fey tami norümafiel (Proverbios 12:18). Kafey kimeltuafimi chumngelu duamfali ñi feyentual engün (Efesio 6:4; Ebrew 12:9-11; inaduamnge ti kimelün dungu 28).\nCHAW DIOS, ¿CHEM AYÜKEY ÑI FEMAL PU PICHIKECHE KA WECHEKECHE?\n14, 15. Pu pichikeche ka wechekeche, ¿chumngelu müley ñi feyentuafiel tañi fütakeche?\n14 Küdawngefulu rume, Jesus rumel feyentukefuy tañi Wenu Chaw (Luka 22:42; Juan 8:28, 29). Ka femngechi, Chaw Jewba ayükey pu pichikeche ka wechekeche ñi feyentuafiel tañi chaw ka ñuke (Efesio 6:1-3).\n15 Kiñeke mu küdawngeafuy feyentuafiel tami fütakeche. Welu longkontukunge tüfa: feyentufilmi engu, Jewba, tami chaw ka tami ñuke ayüwküleay (Proverbios 1:8; 6:20; 23:22-25). *\nNgüchaltukungelu pu pichikeche ka wechekeche, ¿chumafuy ñi weda femnoal?\n16. 1) Weküfü, ¿chem dungu mu küpa welulkakeeymu? 2) ¿Chumngelu fente falin-ngey tami weniyeafiel pu poyekefilu ta Jewba?\n16 Tami pu weni kam kakelu wechekeche ngüchaltukuafeymu tami weda femal. Fey küdawtuafuymi tami femnoal. Weküfü kimniey tüfa, feymu küpa welulkakeeymu tüfachi dungu mu. Femngechi rupay Dina, Jakob tañi ñawe. Tañi pu weni poyekelafingün ta Jewba. Feymu Dina ka tañi pu che fentren wedake dungu mu rupayngün (Génesis 34:1, 2). Kafey tami pu weni poyenofile ta Jewba, ngüchaltukuafeymu engün tami femal Jewba ñi ayükenoel. Femngechi femülmi, rume kutrantupiwkeaymi. Kafey Jewba ka tami pu che weñangküay (Proverbios 17:21, 25). Feymu fente falin-ngey tami weniyeafiel pu poyekefilu ta Jewba (1 Korintio 15:33).\n17. Familia mu, ¿chumaiñ kiduke iñchiñ?\n17 Familia mu, kom iñchiñ inafiliyiñ Chaw Ngünechen ñi ngülam, fey kümelkaleaiñ. Feymu, eymün pu füta, piwkeyefimün tamün domo, ka kom tamün femken mu pengelmün tamün poyefiel. Eymün pu domo, yamniefimün tamün füta, kelluntukufimün ñi dulliel, ka inafimün ñi femken tati domo wirikonkülelu Proverbios 31:10-31. Eymün pu chaw ka pu ñuke, kimeltuafimün tamün pichikeche ñi piwkeyeafiel ta Chaw Dios (Proverbios 22:6). Eymün pu ngen familia, kim adniefimün tamün pu che (1 Timotew 3:4, 5; 5:8). Ka eymün pu pichikeche ka wechekeche, allkütuafimün tamün fütakeche (Kolosense 3:20). Kafey longkontukuaiñ tüfa: kom iñchiñ welulkakeiñ. Feymu ñom piwkengeaiñ ka ‘wiñoduamtuen’ piwaiñ welukentu. Feley llemay, Biblia mu Jewba ngülamtukeeiñmu kiduke iñchiñ.\n^ parr. 12 Doy kimal chumngechi ingkañpeafiel tami pichikeche, ngüneduamafuymi tati 32 chillkatun, ti lifru Aprendamos del Gran Maestro, ñi entukeel pu Dungukelu Iney Ngen Jewba.\n^ parr. 15 Ti chaw kam ñuke feypifile tañi fotüm, ñawe kam püñeñ ñi femal kiñe dungu, welu tüfa kiñewkülenole Biblia ñi ngülam mu, fey ngelay ñi feyentuafiel (Hecho 5:29).\n1: JEWBA ELKÜNUY TATI FAMILIA\n‘Kümelay tañi kiduleal ta wentru. Dewmalelafiñ kiñe kompañ ñi kellungeal ta kidu’ (Génesis 2:18).\nJewba elkünuy wünen familia.\nEfesio 5:1, 2, TNM\nÑi ayüwküleal tami pu che, duamfali inayentuafiel ta Jewba ka Jesus.\n2: BIBLIA ÑI NGÜLAM KELLUKEFI TI FÜTA KA TI DOMO\n‘Kake kiñeke eymün piwkeyepe kidu ñi domo, [...] fey ti domo kay yamniepe tañi füta itrokom dungu mew’ (Efesio 5:33).\nTi kurewen, ¿chumngechi müley ñi yeniewal?\nTi füta longkoley tañi familia mu. Kidu piwkeyeafi tañi domo, fey ti domo kelluntukuaeyew ñi dulliel.\nKolosense 3:19; 1 Pedro 3:4\nMüley ñi piwkeyewal ka duamniewal.\n1 Pedro 3:1, 2, 7, TNM\nDuamfali ñi epuñpüle yamuwal ka sakiwal ti kurewen.\n1 Timotew 5:8; Tito 2:4, 5\nTi füta eluafi tañi pu che ñi duamnieel. Tati domo kuydayafi tañi pu che.\n3: BIBLIA ÑI NGÜLAM KELLUKEFI PU CHAW KA ÑUKE\n“Wesa dungukelayaymün tamün pu fotüm kam ñawe, welu küme tremümafimün ka kimeltuafimün ñi poyeafiel ta Ñidol” (Efesio 6:4).\n¿Chem duamfali ñi femal ti chaw ka ti ñuke?\nDeuteronomio 6:4-9; Proverbios 22:6\nElantükünunge kimeltuafiel tami pichikeche Jewba ñi dungu. Petu pichikale engün kam doy tremle, ñochi duam mu kelluafimi ñi weniyeafiel ta Jewba.\nKiñeke che küpa nüntukakefingün pu pichikeche, malütukefingün, kam femkefingün kake podngechi dungu. Feymu kimeltufinge ñi ingkañpewal.\nJeremías 30:11; Ebrew 12:9-11\nTami pu pichikeche duamniey ñi norümngeal, welu femülmi tüfa kutrankakelayafimi.\n4: BIBLIA ÑI NGÜLAM KELLUKEFI PU PICHIKECHE KA WECHEKECHE\n‘Pu wechekeche, feyentuafimün tamün fütakeche’ (Efesio 6:1).\n¿Chumngelu (chemu) duamfali feyentuafiel tami chaw ka ñuke?\nProverbios 23:22-25; Kolosense 3:20\nFeyentufilmi tami chaw ka tami ñuke, kidu engu ka Chaw Jewba ayüwküleay.\n1 Korintio 15:33\nWeniyeafimi pu poyekefilu ta Jewba. Kidu engün kelluaeymu tami femal kümeke dungu.\nEpu küdawngenochi ramtun müley, kelluaymu tamu kurewen-ngen.\nPoyefinge ta Jewba tami reñma engün\n¿Chumngechi ayüwküleafuy tami reñma ñi poyeafiel Jewba?


Biblia ñi rupan dungu, ¿chem feypi 1914 tripantu mu? | Fillke ramtun Biblia mu\nPAPELTUAFUYMI afrikáans albanés alemán amárico armenio azerí azerí (alfabeto cirílico) birmano bislama búlgaro cebuano checo chichewa chino mandarín (simplificado) chino mandarín (tradicional) chitonga cibemba cingalés coreano croata danés enzema eslovaco esloveno español estonio ewé finlandés francés ga georgiano griego hausa hebreo hiligaynon hindi holandés húngaro ilocano indonesio inglés italiano japonés kaonde kiniaruanda kirguís kirundi lingala lituano macedonio malgache maltés mapudungun noruego polaco portugués rumano ruso sena serbio serbio (alfabeto latino) sesoto de Lesoto setsuana shona suajili sueco tagalo tai tamil telugu tsonga turco tártaro ucraniano vietnamita xhosa yoruba zulú árabe\nBiblia ñi rupan dungu, ¿chem feypi 1914 tripantu mu?\nBiblia ñi rupan dungu pengeli Ngünechen ñi Ngünenien elkünungey wenu mapu 1914 tripantu mu. Femngechi kimfalkünuy ti pelon dungu mülelu Daniel kapitulo 4 mu.\n¿Chem pengeli ti pelon dungu? Chaw Ngünechen elufi ti longko ülmen Nafukodonosor tuwlu Babilonia mu kiñe pelon dungu pewma mu, fey pefi kiñe fütra anümka katrüngelu, welu ñi mutrung choyülayafuy. Fey afle ti “regle medin antü”, ti anümka wiño choyütuafuy (Daniel 4:1, 10-16).\nChumngechi wüne wechurpuy ti pelon dungu. Ti fütra anümka adentuley tati longko ülmen Nafukodonosor, wedwedkünuwlu ka longko ülmenkülewenolu katrüngey reke. Regle tripantu mu wedwedkülerkefuy. Af mew, Chaw Dios eluñmay ñi wedwedkülewenoal, ka Nafukodonosor kimürpuy Chaw Ngünechen ñi ngünenieel ka wiño longko ülmenkületuy (Daniel 4:20-22, 25, 34-36).\nTi pelon dungu doy wechurpumekey famülke mu. Ngüneduamaiñ tüfachi pelon dungu: “Fey tati pu che ñi kimürpual engün ti Alüpüralelu Longko Ülmenküley pu che ñi ngünenien mu, ka kidu elufi pu che tañi dulliel, ka longko ülmenkünufi tati doy ñom piwkengelu pu che mew” (Daniel 4:17). Chaw Dios, ¿longko ülmenkünufi ta Nafukodonosor mallmangelu rume? Femlay tati. Doy may, Ngünechen dew kimfalkünulelfi kiñe pewma mu ñi longko ülmenkünunoafiel kidu ka chem wentru ñi ngünenien no rume. Fey Chaw Ngünechen “elkünuay kiñe ngünenien, chumkawnorume apümkangelayay” (Daniel 2:31-44).\nKuyfi mu, Chaw Ngünechen elkünuy kiñe ngünenien tañi pengelal ñi longko ülmenkülen Mapu mu: ti pu israelche. Welu ti pu longko ülmen famentufilu am ta Ngünechen, kidu eluñmay Israel ñi ngünenien ñi apümkangeal, ka feypikünuy ñi longko ülmenkünuafiel kiñe che ley dungu mu ngen-ngelu ñi ngünenieal (Ezequiel 21:25-27). Biblia kimfalkünuy ta Jesus ngen-ngey ñi longko ülmenküleal Chaw Ngünechen ñi Ngünenien mu, fey apümkangelayay (Luka 1:30-33). Ka chumngechi feypikünungey, Jesus “ñom piwkengelu” am trürlay ta Nafukodonosor mu (Matew 11:29).\nTi anümka feypingelu Daniel kapitulo 4 mu, ¿chem adentuley? Biblia mu, kiñeke rupa tati anümka adentukünukey tati ngünenien (Ezequiel 17:22-24; 31:2-5). Ti pelon dungu Daniel kapitulo 4 doy wechurpumekelu famülke mu, fey tati fütra anümka adentukünuy Chaw Ngünechen ñi Ngünenien.\nTi anümka ñi katrüngeel, ¿chem adentukünukey? Chumngechi peiñ nga, ti anümka katrütungelu adentuley Nafukodonosor ñi katrütungeel tañi longko ülmen-ngen. Ka femngechi adentuley ñi katrütungeel Chaw Ngünechen ñi Ngünenien Mapu mu. Tüfa rupay Nafukodonosor apümkafilu Jerusalen, feychi waria mu ngüneniekefuy pu longko ülmen Israel mu tuwlu. Tüfachi pu longko ülmen anülekefuy “Jewba ñi ülmen wangku mu”, tüfa feypi dungukefuyngün Chaw Ngünechen ñi üy mu (1 Crónicas 29:23).\n¿Chem adentuley tati “regle medin antü? Adentuley Chaw Ngünechen ñi eluñmafiel pu wentru ñi ngünenien ñi longko ülmen-ngeal Mapu mu ka katrütunoaetew Chaw Dios ñi Ngünenien. Feychi medin antü koni octubre küyen 607 tripantu mu petu ñi mülenon Jesus (p.m.j.), tüfa rupay pu babiloniache apümkafilu Jerusalen, chumngechi pengeli Biblia ñi rupan dungu (2 Reyes 25:1, 8-10). *\n¿Tunteñmayay feychi “regle medin antü”? Tüfachi regle tripantu puwlay Nafukodonosor ñi rupan reke. Ñi kimal tüfa, ngüneduamaiñ Jesus ñi feypin: “Itrokom trokiñ mapu mew fey ti pu judiu tuwünngenolu wilukonpuay ka fill wesa dungu femay ta Jerusalen waria mew, fey puwle wüla ti tripantu tañi fentepu legtukünulngeel [itrokom trokiñ mapu mu]” (Luka 21:24). Chumngechi peiñ tüfachi pelon dungu mu, Chaw Ngünechen eluñmay pu trokiñke mapu fill weda dungu femal tañi Ngünenien mu, feychi “tripantu tañi fentepu legtukünulngeel [itrokom trokiñ mapu mu]”. Feychi medin antü trürngey ti “regle medin antü” ñi feypiel Daniel kapitulo 4. Feymu Jesus feypikünulu tüfa, tati “regle medin antü” petu aflay.\nTati Biblia kellukeeiñmu taiñ kimal tunteñmayay tüfachi “regle medin antü” ñi feypikünungeel. Wüne, feypi küla medin antü ka rangiñ, fey ta 1.260 antü. Feymu, “regle medin antü” (epu rume 1.260 antü) fey ta 2.520 antü (Apokalipsi 12:6, 14). Ka Biblia ñi pelon dungu mu ngüneduamaiñ kiñe werkün dungu: “Kiñe antü kiñe tripantukünungey” (Números 14:34; Ezequiel 4:6). Feymu tüfachi werkün dungu mu rakiliyiñ 2.520 antü puwaiñ 2.520 tripantu. Feymu, ti “regle medin antü” afpuy octubre küyen 1914 tripantu mu.\n^ parr. 10 Tati inalechi chillkatun küme pengeli chumngechi pu babiloniache apümkakefi Jerusalen 607 tripantu p.m.j.: “¿Cuándo fue destruida Jerusalén? (Primera parte)”, La Atalaya 1 octubre küyen mu 2011 tripantu, pagina 26 puwlu 31, ka “¿Cuándo fue destruida Jerusalén? (Segunda parte)”, La Atalaya 1 noviembre küyen mu 2011 tripantu, pagina 22 puwlu 28.\nTati Biblia Chaw Ngünechen ñi Ngünenien Fillke ramtun Biblia mu


Matew 7 ARNNT - - Bible Search\nMatew 6 Matew 8\nÑi dunguyengenoael ta kakelu che\n(Luka 6.37-38, 41-42)\n1“Entuüñfilkefilmün ta kakelu pu che, fey Ngünechen küme trokituaeymünmew. 2Ngünechen ta ramtukadunguaeymünmew ta eymün chumngechi tamün dunguyekefiel ta kakelu che. Ka feychi mediwe mew eymün tamün medikemum, Ngünechen ta medileltuaeymünmew ta eymün.\n3“¿Chumngelu anta adkintuñmakefimi ñi pichi yafkan ñi nieel ta kangelu che kiñe pichi itrom pinu reke felelu ñi nge mew, fey tami ngüneduamnofiel ti fütra yafkan tami nieel ta eymi kiñe fütra trolüf mamüll reke felelu tami nge mew? 4Fey eymi nielmi kiñe fütra trolüf mamüll kisu tami nge mew, ¿chumngelu anta feypiafimi tami peñi: ‘Entulelaeyu tami itrom pinu tami nieel tami nge mew’? 5¡Küme piwkefaluwkelu! Wünelu mew wiñorakiduamtunge tami fütra yafkan mew, fey wüla ngülamafimi ta kangelu che ñi pichi yafkan mew.\n6“Nütramelkefilmün ti küme dungu tati üdekefilu ti küme dungu lladkülechi trewa reke felelu engün am, fey lefkontuafeymünmew ka ünatuafeymünmew, ka podkülechi sañwe reke feleyngün,+ fey falintulayafuy engün ti küme dungu.\nNgillatun, kintun ka mütrümün ta wülngiñ mew\n7“Ngillatulemün, fey Ngünechen eluaeymünmew. Kintuaymün, fey peaymün. Mütrümaymün ta wülngiñ mew, fey nülalngeaymün. 8Tati ngillatulelu am, llowkey. Tati kintulu, pekey. Ka tati mütrümlu wülngiñ mew, fey ta nülalngekey.\n9“¿Kiñeke ta eymün elupeafuymün may tamün fotüm kiñe kura, ‘eluen kofke’ pielmünmew? 10¿Ka elupeafuymün may kiñe filu ‘eluen challwa’ pielmünmew? 11Fey eymün, tamün wesake piwkengefel rume, elukefimün kümeke chemkün tamün pu yall, ¡doyelchi femay tamün Chaw wenu mapu mülelu, fey eluaeymünmew re kümeke chemkün iney rume ‘eluen’ pieleyew ñi duamtuel! 12Ka femngechi ta femaymün ta eymün ta kakelu pu che mew chumngechi ta ayükeymün tamün küme trokituaetew kakelu pu che. Fey tüfa famngechi mupikey kom ñi werküel tati ley dungu ka tañi wirintukuel tati pu pelon wentru.\nTati pichi rupachi wülngiñ\n13“Konpuaymün tati pichi rupachi wülngiñ mew. Alü rupay ka rume feyünngey tati wülngiñ ka tati rüpü yeniefilu ta che welulkawün mew, fey rume fentren che amuley feychi rüpü mew. 14Welu tati wülngiñ ka ti rüpü yeniefilu ta che rumel mongen mew, pichi rupay ka müna küdawngey ñi inangeael, fey rume pichin che konpukey tüfachi wülngiñ mew.\n15“Kuñiwtuwmün tati pu koyla ngünen kimeltufe mew, fey Ngünechen ñi dungu dungufaluwkey engün. Ufisa reke akukey ta eymün mew, welu tañi piwke mew lladkülechi trapial reke feley engün. 16Eymün ta ngüneduamafimün tañi femkeel mew engün, sarsa mew ta entungekelay ta ofad, ka igo entungekelay ta troltro mew. 17Femngechi, kom kümeke anümka wülkey kümeke fün, welu tati wesake anümka wesake fün wülkey. 18Tati küme anümka wül-layafuy ta wesake fün, ka ti wesa anümka no rume wül-layafuy kümeke fün. 19Kom anümka wülkenolu kümeke fün, katrüngekey ka kütraltungekey. 20Feymew tüfachi koyla ngünen kimeltufe kimngeay tañi femkeelchi dungu mew.\nKom che ta konpulayay Ngünechen tañi ülmen mülewe mew\n21“Kom tañi feypikeetew: ‘Ñidol, Ñidol’, konpulayay engün ta Ngünechen tañi ülmen mülewe mew. Tati femkelu may iñche ñi Chaw wenu mapu mülelu ñi ayükeelchi dungu, konpuay tüfey mew. 22Feychi antü ta fentren che feypiaenew: ‘Ñidol, Ñidol’, iñchiñ ta dungukeiñ eymi tami üy mew. Eymi tami üy mew wemünentukeiñ weküfü, ka eymi tami üy mew femiyiñ afmanngechi dungu. 23Welu feymew iñche llowdunguafiñ: ‘Chumkawnorume kimuwkelayiñ. ¡Kiñe püle tripamün iñche mew, wesake dungu femkelu!’\nTati epu adkünu dungu\n24“Feymew tati pu che allküñmapeetew ñi dungu ka femlu iñche tañi piel, fey tüfachi kim wentru reke femngey tati dewmalu tañi ruka chapüntu kura mew. 25Eluwi ñi mawael, fey mangiy ta lewfü ka rupay fütra kürüf, welu nengümlay rume tati ruka, chapüntu kura mew am anümkülelu. 26Welu tañi allküñmapeetew ñi dungu, fey femnolu iñche tañi piel, fey ta kiñe wedwed wentru reke feley tati dewmalu tañi ruka wente kuyüm. 27Eluwi ñi mawael, fey mangiy ta lewfü. Fütra kürüfmay ti ruka, fey tranarupay. ¡Rume wesa dungu mew rupay!”\n28-29Feymew Jesus rupan dungulu, ti pu che rume afmatulewey, Jesus am kimeltunolu chumngechi kimeltukey tati pu wentru kimeltukelu tati ley dungu. Kisu ta kimeltuy fentren pepiluwün mew.